qundao/data-zh-poetry huggingface dataset:
行回溪入九疑
作者：邓云霄
朝代：明

胜情催晓发，霜气澹朝晖。木落露山骨，溪寒曳水衣。人家穿竹暗，鸟道入烟微。处处峰峦似，谁能辨是非。
行赣州道中爱其山川丛僻田家茅屋半带云烟拟作隐居诗十首以寄幽怀倘他年解组便可山斋实事非浪语也
作者：邓云霄
朝代：明

青山万迭锁回溪，花发源深客自迷。啼鸟渐阑春寂寂，樵歌远山竹林西。云气淋漓不可收，山腰洞穴有龙湫。高田数顷无忧旱，夜夜泉声屋上流。万丈峰头架石桥，微闻鸡犬落青霄。耕耘休课儿孙辈，雨过黄精自发苗。山间自有四时花，霜后丹枫艳似霞。昨过西岩汲新水，邻家又送小春茶。晚禾收罢散鸡豚，浊酒时携过近村。野老不知尧舜力，别开深洞创乾坤。枕上飞泉响四山，万花如雨水潺潺。醒来已向山灵语，不许飘花到世间。绳床窗下自眠云，巢许元来不事君。新造松花春酿熟，开尊烧笋醉斜曛。稚子骑牛过野坡，自吹横笛和山歌。柘弓射雉归来晚，犹说前冈兔更多。闻道城中数万家，暑深如火气蒸霞。何如濯足溪潭里，闲数游鱼踏白沙。雪压浮桥玉树孤，叩门邻叟共携壶。陶然已到羲皇世，不数香山九老图。
行赣州道中爱其山川丛僻田家茅屋半带云烟拟作隐居诗十首以寄幽怀倘他年解组便可山斋实事非浪语也·其一
作者：邓云霄
朝代：明
体裁：七言绝句

青山万迭锁回溪，花发源深客自迷。啼鸟渐阑春寂寂，樵歌远山竹林西。
行赣州道中爱其山川丛僻田家茅屋半带云烟拟作隐居诗十首以寄幽怀倘他年解组便可山斋实事非浪语也·其七
作者：邓云霄
朝代：明

绳床窗下自眠云，巢许元来不事君。新造松花春酿熟，开尊烧笋醉斜曛。
行赣州道中爱其山川丛僻田家茅屋半带云烟拟作隐居诗十首以寄幽怀倘他年解组便可山斋实事非浪语也·其三
作者：邓云霄
朝代：明

万丈峰头架石桥，微闻鸡犬落青霄。耕耘休课儿孙辈，雨过黄精自发苗。
行赣州道中爱其山川丛僻田家茅屋半带云烟拟作隐居诗十首以寄幽怀倘他年解组便可山斋实事非浪语也·其九
作者：邓云霄
朝代：明

闻道城中数万家，暑深如火气蒸霞。何如濯足溪潭里，闲数游鱼踏白沙。
行赣州道中爱其山川丛僻田家茅屋半带云烟拟作隐居诗十首以寄幽怀倘他年解组便可山斋实事非浪语也·其二
作者：邓云霄
朝代：明

云气淋漓不可收，山腰洞穴有龙湫。高田数顷无忧旱，夜夜泉声屋上流。
行赣州道中爱其山川丛僻田家茅屋半带云烟拟作隐居诗十首以寄幽怀倘他年解组便可山斋实事非浪语也·其五
作者：邓云霄
朝代：明

晚禾收罢散鸡豚，浊酒时携过近村。野老不知尧舜力，别开深洞创乾坤。
行赣州道中爱其山川丛僻田家茅屋半带云烟拟作隐居诗十首以寄幽怀倘他年解组便可山斋实事非浪语也·其八
作者：邓云霄
朝代：明

稚子骑牛过野坡，自吹横笛和山歌。柘弓射雉归来晚，犹说前冈兔更多。
行赣州道中爱其山川丛僻田家茅屋半带云烟拟作隐居诗十首以寄幽怀倘他年解组便可山斋实事非浪语也·其六
作者：邓云霄
朝代：明

枕上飞泉响四山，万花如雨水潺潺。醒来已向山灵语，不许飘花到世间。
行赣州道中爱其山川丛僻田家茅屋半带云烟拟作隐居诗十首以寄幽怀倘他年解组便可山斋实事非浪语也·其十
作者：邓云霄
朝代：明

雪压浮桥玉树孤，叩门邻叟共携壶。陶然已到羲皇世，不数香山九老图。
行赣州道中爱其山川丛僻田家茅屋半带云烟拟作隐居诗十首以寄幽怀倘他年解组便可山斋实事非浪语也·其四
作者：邓云霄
朝代：明

山间自有四时花，霜后丹枫艳似霞。昨过西岩汲新水，邻家又送小春茶。
衙斋昼长无事扫地焚香一日数次几案净纤尘犹时拂拭泠然自善聊书一章
作者：邓云霄
朝代：明

问君簿领几雍容，剩得焚香扫地功。莫遣纤尘侵几案，静看迟日度帘栊。官闲好似三眠柳，亭小宜通四面风。谁道长安多贵客？年年车马在尘中。
衙斋清旷独缺名花玺卿周元汀缮部屈钟湘各贻我牡丹一本喜赋
作者：邓云霄
朝代：明

伤春无意绪，脉脉近花朝。佳客能相赠，花王不待招。纤腰垂绿袖，醉颊晕红潮。曲槛怜相并，江东大小乔。
衙署对燕
作者：邓云霄
朝代：明

斜立空梁对语频，两年衙舍不嫌贫。多情共恨秋风早，来岁春归换主人。
衙署蔷薇为林明府赋
作者：邓云霄
朝代：明

河阳仙令花为县，七宝栏中贮国香。翡翠迎风摇绿袖，珊瑚临水映红妆。尊前锦瑟催花语，帘外游丝惹蝶狂。明月白云长自好，东山歌舞旧成行。
衙署赏莲
作者：邓云霄
朝代：明

帘卷薰风散晓烟，云軿初下水中仙。风翻翠盖香微度，霞染红绡色欲然。未理兰舟浮远浦，且将箫管倩鸣蝉。今宵定作清凉梦，直到华山玉井边。
衡南秋夕有怀陈仪翔年丈却寄
作者：邓云霄
朝代：明

楚水枫林带晚霞，谁怜为客近长沙？峰前雁阵三秋断，天上鹓行万里赊。愁绝懒调湘女瑟，梦回犹听蓟门笳。思君更忆同游地，为问玄都几度花。
衡阳七夕拟秋闺怨
作者：邓云霄
朝代：明

天上人间隔几许，处处楼头望牛女。欢情别思两茫茫，泪洒银河一水长。西山挂月啼寒兔，倚桂佳人暗相妒。自笑应同后羿妻，十年夫婿戍辽西。寒衣未就催刀尺，露冷芳丛闻促织。锦字还能出巧思，何须五色竟蛛丝。城南少女明朝嫁，挑灯半夜缝裙衩。独下高楼恨转深，万重关塞万重心。休将河畔支机石，错比庭前捣练砧。
衡阳来雁塔
作者：邓云霄
朝代：明

高标跨鹫岭，危构阚龙宫。三楚冥蒙里，诸天指顾中。檐前低度鸟，槛外倒听风。因悟西来意，观空未是空。
袁七齐自郴阳远访镜园赠别
作者：邓云霄
朝代：明

湖南岭北怨离居，雁断衡阳尺素疏。客计尚弹冯子铗，交情犹命吕安车。杯临水镜三天阔，路入滩泷九折馀。老去长竿不须把，赠君东海钓神鱼。
襄城子路问津处
作者：邓云霄
朝代：明

驿路喧喧车马尘，尘中还忆耦耕人。清溪一线寒流浅，行客毋劳更问津。
襄阳仲宣楼
作者：邓云霄
朝代：明

汉水暂依刘，秦川忆旧游。别离悲两地，词赋擅千秋。去国人同远，行云客共浮。为嫌归思急，不敢更登楼。
襄阳元夕怀马康庄九逵昆季二首
作者：邓云霄
朝代：明

樊城灯火郭门西，汉水星桥接大堤。芳宴谁开青玉案，新歌已换白铜鞮。春宵到处明如昼，醉客相逢半似泥。为近章台游宴地，至今花月使人迷。开尊何必习池傍，却笑山公未是狂。宝马香车尘正合，千金一刻夜偏长。时过除夕逢元夕，客在襄阳忆洛阳。阅尽繁华冠盖里，更谁能似白眉良。
襄阳元夕怀马康庄九逵昆季二首·其一
作者：邓云霄
朝代：明

樊城灯火郭门西，汉水星桥接大堤。芳宴谁开青玉案，新歌已换白铜鞮。春宵到处明如昼，醉客相逢半似泥。为近章台游宴地，至今花月使人迷。
襄阳元夕怀马康庄九逵昆季二首·其二
作者：邓云霄
朝代：明

开尊何必习池傍，却笑山公未是狂。宝马香车尘正合，千金一刻夜偏长。时过除夕逢元夕，客在襄阳忆洛阳。阅尽繁华冠盖里，更谁能似白眉良。
西又西
作者：邓云霄
朝代：明

秦城回首塞云黄，又挂征帆入瘴乡。松菊无缘留我住，海鸥应更笑人忙。戈船下濑愁闻笛，函谷听鸡忆履霜。却怪长庚太无赖，年年邀客到西方。
西园
作者：邓云霄
朝代：明

西园桑椹熟，万颗红珠碎。开尊绿桑下，鸠与人同醉。春院足花茵，陶然堪一睡。
西园十咏 其一 澄碧亭
作者：邓云霄
朝代：明

群木搴萝薜，泠然幽径通。一亭偏傍水，四面总宜风。地与市朝远，心将鱼鸟同。避人焚草处，已作灌园翁。
西园十咏 其七 荻塘
作者：邓云霄
朝代：明

小园微雨霁，步屐出横塘。荻苇丛生处，水禽相与翔。幽栖元泽国，高咏即沧浪。不待秋风起，莼鲈头已长。
西园十咏 其三 瑞泉井
作者：邓云霄
朝代：明

一泓终不竭，混混只如斯。积润浇花圃，分津及玉池。烹茶亭午后，漱齿月明时。万国红炉里，幽人总不知。
西园十咏 其九 酌霞楼
作者：邓云霄
朝代：明

缥缈危楼上，鸾车路岂赊。谁知虚白室，自近太清家。何物堪长醉，仙童进晚霞。下看人代速，木槿是空花。
西园十咏 其二 方玉池
作者：邓云霄
朝代：明

朱栏围绿玉，天水澹空明。雨歇蒲芽长，风来柳浪轻。蓬瀛他日梦，濠濮此时情。岸帻无尘到，何须更濯缨。
西园十咏 其五 柳径
作者：邓云霄
朝代：明

未赋归来句，还依五柳旁。池平清镜晓，风澹翠眉长。莺影迎朝旭，蝉声送晚凉。清阴元不定，永日几移床。
西园十咏 其八 蔬畦
作者：邓云霄
朝代：明

家有荷锄仆，囊无入市钱。垄畦才就列，青翠各依然。雨过催新甲，宾来屡摘鲜。汉阴机已息，高枕上皇年。
西园十咏 其六 茶寮
作者：邓云霄
朝代：明

竹炉烟似缕，新水井花明。稍觉旗枪战，微闻风雨声。开瓶倾露乳，解带吸云英。何异卢仝宅，萧然茅屋清。
西园十咏 其十 听月台
作者：邓云霄
朝代：明

台迥悬明镜，嫦娥欲近人。御风鸣玉佩，度汉响冰轮。灵药杵初歇，霓裳曲更新。寥寥云水意，想像翠蛾颦。
西园十咏 其四 翠鳞渠
作者：邓云霄
朝代：明

池光摇赤日，鱼性正怀新。汲井翻银浪，清渠蹙翠鳞。桔槔看物变，升斗笑波臣。试问临流者，兰亭第几人。
西园十咏·澄碧亭
作者：邓云霄
朝代：明

群木搴萝薜，泠然幽径通。一亭偏傍水，四面总宜风。地与市朝远，心将鱼鸟同。避人焚草处，已作灌园翁。朱栏围绿玉，天水澹空明。雨歇蒲芽长，风来柳浪轻。蓬瀛他日梦，濠濮此时情。岸帻无尘到，何须更濯缨。一泓终不竭，混混只如斯。积润浇花圃，分津及玉池。烹茶亭午后，漱齿月明时。万国红炉里，幽人总不知。池光摇赤日，鱼性正怀新。汲井翻银浪，清渠蹙翠鳞。桔槔看物变，升斗笑波臣。试问临流者，兰亭第几人。未赋归来句，还依五柳旁。池平清镜晓，风澹翠眉长。莺影迎朝旭，蝉声送晚凉。清阴元不定，永日几移床。竹炉烟似缕，新水井花明。稍觉旗枪战，微闻风雨声。开瓶倾露乳，解带吸云英。何异卢仝宅，萧然茅屋清。小园微雨霁，步屐出横塘。荻苇丛生处，水禽相与翔。幽栖元泽国，高咏即沧浪。不待秋风起，莼鲈头已长。家有荷锄仆，囊无入市钱。垄畦才就列，青翠各依然。雨过催新甲，宾来屡摘鲜。汉阴机已息，高枕上皇年。缥缈危楼上，鸾车路岂赊。谁知虚白室，自近太清家。何物堪长醉，仙童进晚霞。下看人代速，木槿是空花。台迥悬明镜，嫦娥欲近人。御风鸣玉佩，度汉响冰轮。灵药杵初歇，霓裳曲更新。寥寥云水意，想像翠蛾颦。
西园听客弹琴
作者：邓云霄
朝代：明

尝怪古人愚，临流偏洗耳。耳中本清虚，更无物可洗。谁为扬天籁，自入清虚里。此时冷冷意，片片随流水。曲罢两无言，林间竹风起。
西园暑夜纳凉
作者：邓云霄
朝代：明

微带清酣倚小亭，坐残华烛倩流萤。竹炉烟细茶初熟，杨柳风多酒渐醒。宿鸟惊翻千叶露，游鱼潜动一池星。暑深已厌耽书癖，架上惟留玉札经。
西园闲坐读韩城薛节妇传有感辄作长话
作者：邓云霄
朝代：明

衙斋坐岁晏，西园草木腓。倚石抚孤松，苍干何崔巍。闲披薜妇传，殉夫竟同归。激我侠烈肠，悲歌欲沾衣。松风鸣谡谡，倒卷严霜飞。愁云自西来，白日惨无晖。人生孰不死，此节古今稀。何地堪为葬，当在华山畿。何物堪为奠，当采首阳薇。魂缠青陵蝶，伴逐湘江妃。昔年两掬泪，应变为珠玑。双龙终会合，地下启重帏。一坯掩香骨，千载留音徽。寄语须眉子，胡多习脂韦。
西湖塘
作者：邓云霄
朝代：明

芳草满湖阴，人家隔碧浔。留连鱼鸟语，澹荡水云心。浅立长堤上，微闻横吹音。采莲欲有赠，惆怅楚江深。
西湖排律三十一韵
作者：邓云霄
朝代：明

名湖天水阔，游客驭双凫。出郭纷弦管，登舟俨画图。湖山无俗吏，文物果仙都。楼台云外出，鱼鸟镜中趋。白波披縠练，红蓼湛珊瑚。青雀兰为楫，黄头锦作襦。列羞皆海错，奏曲半□吴。缥缈十洲近，微茫三岛孤。棹歌催掷雉，鸟语劝提壶。烟景浓疑淡，岚光有乍无。西施宁比丽，苏小亦名姝。放鹤波逾迥，攀梅萼未敷。柳堤张帐幕，花岸簇氍毹。芳杜闲堪采，轻鸥狎可呼。莲筒初泻酒，蒪菜适逢鲈。妙舞盘氍毹，新声唱鹧鸪。菱舟喧妓女，翠袖映菇蒲。洛浦看留佩，阳台欲解繻。情同开合蕊，惯宿去来乌。晚眺吐山月，还如照夜珠。琉璃浮万顷，金碧晃千区。鲛室冰绡灿，蜃楼彩幄殊。冯夷来击鼓，龙女出吹竽。佳丽风方盛，英雄世与徂。金舆嗟暗徙，铁马想长驱。坐对岳坟泣，因悲宋殿芜。山川非异境，兴废岂同涂。吊古余双泪，匡时耻一株。笙歌虽扑地，豺虎正交衢。泽国动摇易，长城俊杰须。莫随游冶子，饱食类侏儒。
西郊社集赋得折荷缉寒袂
作者：邓云霄
朝代：明

八月凉风至，骚人念授衣。皎皎绮纨子，袨服有光辉。幽性厌游冶，华躬与俗违。嘉彼江中荷，亭亭出淤泥。虚心兼直干，婀娜馀香披。剪为君子裳，雅尚正相宜。绿云浮巧染，白纻扬轻丝。裁缝自洛女，制度倩湘妃。飘飖鹤作骨，淡淡冰为肌。长啸秋江上，应无维鹈讥。松花晚餐罢，跨鹿翳华芝。
见山中悬泉
作者：邓云霄
朝代：明

悬泉鸣石窦，清响奏云门。绝壑无人饮，应分连臂猿。
观云篇
作者：邓云霄
朝代：明

片云停高空，微风忽相扇。白衣与苍狗，恍惚须更变。持将比世情，百态今可见。谁能决浮云，银汉弄清浅。
观刈示村中父老
作者：邓云霄
朝代：明

田家十月竞场工，杼柚东南幸岁丰。片片霜镰桑柘外，村村云碓水烟中。黄鸡紫蟹宜新酒，伐鼓行歌拥醉翁。寄语吴侬莫狼戾，好将淳俭学豳风。
观山
作者：邓云霄
朝代：明

山城四面列芙蓉，翠壁丹崖几万重。永日开帘看不尽，夏云如黛更添峰。
观演西施歌舞席上赋
作者：邓云霄
朝代：明

绿酒对芳辰，红妆倚绣茵。可怜花月夜，再见苧罗人。大小双垂手，轻盈百媚身。不知歌舞散，幽意定谁亲。
观行取疏目有感
作者：邓云霄
朝代：明

天涯多逐客，阙北又抡材。共待螭头笔，谁甘溺后灰。赐环他日事，折槛几人来。伫望新颁诏，阳和遍九垓。
解语花
作者：邓云霄
朝代：明

彼美窥墙欲探春，翻疑宋玉在西邻。沉吟似惜韶光晚，幽叹应愁夜雨频。对尔风流堪买笑，为谁憔悴独含颦？何时诉尽心中事，知待罗浮梦里人。
讯米君梦病
作者：邓云霄
朝代：明

傲骨缘诗瘦，腰存尚几围。空囊还药里，细雨问秋衣。委巷余衰草，何人到叩扉。维摩元示病，知汝悟禅机。
许玄佑载酒过小斋
作者：邓云霄
朝代：明

吏散高斋学灌园，暑深褦襶少过门。无人不厌嵇康懒，有客偏移竹下尊。十载交情怜往事，千秋孤调可同论。清谈静对垆烟袅，飒飒微凉起北轩。
许顺叔自吴门入蜀无所遇复游楚访余秋夜邀酌钟楼话旧漫赋
作者：邓云霄
朝代：明

吴楚相期动隔年，重逢怀抱转凄然。悲秋已过黄花节，按曲新裁白苧篇。万里烟波冯子铗，一床书画米家船。湖南山水堪图咏，知汝行囊有蜀笺。栏外飞霜月色幽，衔杯促膝夜绸缪。人如乌鹊仍三匝，谁赠绨袍度九秋？客计艰难经蜀道，壮心牢落拂吴钩。相看各负元龙气，今夕同凭百尺楼。
许顺叔自吴门入蜀无所遇复游楚访余秋夜邀酌钟楼话旧漫赋·其一
作者：邓云霄
朝代：明

吴楚相期动隔年，重逢怀抱转凄然。悲秋已过黄花节，按曲新裁白苧篇。万里烟波冯子铗，一床书画米家船。湖南山水堪图咏，知汝行囊有蜀笺。
许顺叔自吴门入蜀无所遇复游楚访余秋夜邀酌钟楼话旧漫赋·其二
作者：邓云霄
朝代：明

栏外飞霜月色幽，衔杯促膝夜绸缪。人如乌鹊仍三匝，谁赠绨袍度九秋？客计艰难经蜀道，壮心牢落拂吴钩。相看各负元龙气，今夕同凭百尺楼。
诅河豚戏作长句
作者：邓云霄
朝代：明

西施一入吴王宫，宫中粉黛颜无红。锦帆遥向采香径，十万雄兵集甬东。古来美色能倾国，更有轻生尝海错。争誇异味出金盘，不惜捐躯同鼎镬。君不见西施红粉沉东海，河豚犹号西施乳。苧萝山上月轮高，越王进色嗤徒劳。若将此物充吴膳，何异专诸鱼隐刀。
读张烈妇传不觉雪涕风雨骤至感而赋之
作者：邓云霄
朝代：明

读罢遗编泪泫然，愁来风雨正弥天。掌中珠碎家何托，镜里鸾沉命易捐。激烈片心明皎日，凄凉双璧委重泉。遥怜冢树生连理，岁岁枝头哭杜鹃。
调兵
作者：邓云霄
朝代：明

黔兵已报破安庄，蠢尔交夷敢跳梁。飞将忽腾天上阵，长缨终击日南王。令传玉帐惊鱼鸟，月照辕门缚犬羊。好向武陵求笛谱，伏波遗迹未全荒。
谒周濂溪先生祠
作者：邓云霄
朝代：明

古祠即旧宅，门径清如水。欲识濂溪心，池中白莲是。来寻孔颜乐，自觉风月美。吟弄意不穷，咏归兴难已。陶陶扫静室，一悟无极理。
谒曾植斋先师墓
作者：邓云霄
朝代：明

寒林萧飒锁愁烟，下马新阡忆往年。天诔高悬金简字，山灵长护玉堂仙。松间月冷眠孤鹤，谷口春残怨杜鹃。更过闲斋拜遗像，绛纱琴瑟尚依然。
谒舜祠四首
作者：邓云霄
朝代：明

帝德光千古，遗踪在九疑。搴芳荐瑶席，酌桂礼彤墀。百兽犹环舞，群山相向悲。欲知龙蜕处，高嶂觅铜碑。俎豆传虞代，蘋蘩肃汉官。岂应迷冢墓，或恐葬衣冠。松韵如听乐，瑶歌似舞干。寄言吊古客，当作鼎湖看。万里辞黄屋，千秋寄碧岑。莫嫌山庙冷，方称土阶心。木石时为偶，英皇恨转深。微闻松竹里，恍惚凤仪音。翠辇虚驰道，玄泉不复通。国家同弃屣，日月见重瞳。山鬼幽篁里，鹧鸪秋雨中。峰头帝子泪，又洒在丹枫。
谒舜祠四首·其一
作者：邓云霄
朝代：明

帝德光千古，遗踪在九疑。搴芳荐瑶席，酌桂礼彤墀。百兽犹环舞，群山相向悲。欲知龙蜕处，高嶂觅铜碑。
谒舜祠四首·其三
作者：邓云霄
朝代：明

万里辞黄屋，千秋寄碧岑。莫嫌山庙冷，方称土阶心。木石时为偶，英皇恨转深。微闻松竹里，恍惚凤仪音。
谒舜祠四首·其二
作者：邓云霄
朝代：明

俎豆传虞代，蘋蘩肃汉官。岂应迷冢墓，或恐葬衣冠。松韵如听乐，瑶歌似舞干。寄言吊古客，当作鼎湖看。
谒舜祠四首·其四
作者：邓云霄
朝代：明

翠辇虚驰道，玄泉不复通。国家同弃屣，日月见重瞳。山鬼幽篁里，鹧鸪秋雨中。峰头帝子泪，又洒在丹枫。
谒西岳庙
作者：邓云霄
朝代：明

凤笙导入金天界，古柏阴森起烈风。日映红云开紫殿，香飘绛节引青童。英灵自镇关河壮，俎豆长祈岁月丰。此去提兵向神卜，可能重见药师功。
谒韩泷昌黎庙
作者：邓云霄
朝代：明

梵宫处处摇金碧，韩庙犹瞻泷水旁。南去潮阳沧海远，西来衡岳楚天长。文澜倒峡常风雨，直气高峰自雪霜。日晚停舟荐蘋藻，犹怜浊世满秕糠。
谷日立春喜晴
作者：邓云霄
朝代：明

好鸟语高枝，东风转日迟。流年催白发，生菜妒青丝。岁色晴明里，农祥宴喜时。独怜新彩胜，不照故园卮。
豫章寄楚中故人
作者：邓云霄
朝代：明

湘水浮云望转迷，离情一片楚天低。衡阳已恨无来雁，况在衡阳又更西。
贱生日米君梦社长赠诗次韵奉酬
作者：邓云霄
朝代：明

小摘园蔬供薄筵，一樽酬对艳阳天。长林鴳息看高鸟，小社樗全愧大年。潦倒喜逢方外友，疏狂常伴饮中仙。老来生计劳相问，有腹便便似姓边。
赋得啼鹃促落红
作者：邓云霄
朝代：明

蜀鸟催归客未归，离愁如梦雨如丝。声声啼血含新恨，点点飘红别故枝。正爱春园披锦绣，谁怜花国冷胭脂？楼前千里王孙草，肠断东风嫩绿时。
赋得寒灰画荻颂吴门姚太史节母
作者：邓云霄
朝代：明

中宵飞雪暗寒天，三尺遗孤傍膝前。画荻自怜灰有泪，拥炉空叹夜如年。孀闺字迹龙蛇动，相国文章日月悬。谁道高风杳难继？枫桥人物似螺川。
赋得御沟秋水
作者：邓云霄
朝代：明

御沟两岸夹残莎，愁听啼螀泣露多。先帝宫中人去尽，秋来红叶尚随波。
赋得惠山泉送客游姑苏
作者：邓云霄
朝代：明

梦回吴会隔寒烟，惠麓停舟记昔年。云窦滴来仙液冷，花溪流去暗香传。新烟正值清明后，烹茗才当谷雨前。饮罢不须携一斛，虎邱还有陆家泉。
赋得新安江水清寿毕年伯既元配孙夫人
作者：邓云霄
朝代：明

君不见新安江上水，千寻见底清。俯视游鳞写乔树，冷冷空碧照心明。人传脉接轩辕洞，又道源通婺宿精。气佳地秀有如此，其中绰约多仙子。磊落长松倚岸蟠，崔嵬怪石临江起。松脂黑雾化龙宾，石角金星琢龙尾。毕翁筑室江之干，二龙入管随驱使。吏隐中年卧紫氛，细君贞淑并能文。台上箫声调白雪，阶前玉树拂青云。清水清门两辉映，花笺江练平铺净。兴到风生班女毫，诗成影彻秦嘉镜。郎君豸绣五云间，堂上椿萱鬓未斑。岁汲清江酿春酒，朝看潮去暮潮还。潮头东下蓬山近，子晋麻姑行问讯。莫惜流霞劝羽觞，君家元醉瓮边郎。
赋得春日迟迟篇为梁封君年伯寿
作者：邓云霄
朝代：明

南海扶胥口，洪波万里长。蓬壶东望近，隔岸即扶桑。扶桑高拂天门晓，天鸡唤起圆罗耀。缥缈仙人驾六螭，曈昽瑞霭翔三鸟。此日东皇弄早曦，条风佳气转春姿。钟山散彩收龙烛，若木擎枝度郁仪。辉射露盘偏泛滥，光浮兰砌更逶迤。君家箫鼓喧春昼，麟驭鸾旌相辐辏。红日高翻彩袖明，白云低绕银璈奏。白云红日共澄鲜，野马轻飞洞里天。已命羲如徐按辔，何须誇父急扬鞭。棋残柯烂不知午，桃熟椿芳正上筵。筵前恍坐壶公境，把酒负暄醺又醒。起视松阴偃盖平，渐看花影笼阶静。松阴花影久徘徊，春日如年引寿杯。自缘两珥承轮驻，不为单戈叱驭回。语燕流莺能缓唱，景圭昼漏莫相催。仙翁春酒宜长日，仙郎昼锦还依膝。鹤发犀鞶色映新，中台南极拥金轮。羡君爱日承欢暇，更长作安捧日人。
赋得春风芳草篇送比部梁卓卿转饷边镇便道归粤东
作者：邓云霄
朝代：明

凤野三阳转，燕山二月时。韶光明似锦，新草细于丝。羃䍥王孙萦别绪，微茫游子动乡思。乡思别绪何超忽，使星驿骑明朝发。屈指长亭复短亭，马蹄到处自青青。輶轩直入将军幕，谈笑能空老上庭。边庭不似长安陌，草芽欲茁寒难坼。望塞云深稍变黄，近关沙远翻为白。去岁严冬草尽枯，三军庚癸夜传呼。转饷有人将雨露，枕戈谁复怨靡芜。清明渐近新烟起，士饱马腾共欣喜。辕门吹角宴嘉宾，草色侵阶簇绣茵。已向北门承驻节，还随南国送归人。归人归兴更萧萧，庾岭山高粤水遥。行盖浮青牵弱带，征袍摇绿上轻绡。弃繻休问当关吏，题柱重过旧日桥。关前桥畔山斋路，莺啼燕乳知春暮。曲水流杯似有情，落花点草应无数。社老争分陆买金，里儿近识张骞辂。山中桂树漫留连，回首长安在日边。都门草绿遥迎客，仙署兰香已隔年。独有羁人归未得，春风送别片心悬。
赋得月华秋朗
作者：邓云霄
朝代：明

非烟非雾散祥光，潋滟金波入玉觞。五石倩谁修月户？七襄今夕见霓裳。庆云拖锦笼丹桂，宝镜团花捧素妆。对景正宜裁谢赋，吹灰休更学淮王。
赋得枫桥流水五绝送孙建侯归金陵
作者：邓云霄
朝代：明

桥头枫叶自青青，客子离歌怅独醒。夜半钟声出幽寺，依稀犹似昔年听。流水潺潺日夜闻，当年曾度水犀军。临流莫话兴亡事，惊起啼乌片片分。枫响飕飕落暮潮，郎君且驻木兰桡。桥边车马尘初静，明月新教白玉箫。浣纱人去冷姑苏，寂寞江枫怨夜乌。好掬桥边如镜水，凭君西寄莫愁湖。桃叶渡头花似锦，枫林桥畔月如霜。他时忽忆兴公赋，两地愁牵一水长。
赋得枫桥流水五绝送孙建侯归金陵·其一
作者：邓云霄
朝代：明

桥头枫叶自青青，客子离歌怅独醒。夜半钟声出幽寺，依稀犹似昔年听。
赋得枫桥流水五绝送孙建侯归金陵·其三
作者：邓云霄
朝代：明

枫响飕飕落暮潮，郎君且驻木兰桡。桥边车马尘初静，明月新教白玉箫。
赋得枫桥流水五绝送孙建侯归金陵·其二
作者：邓云霄
朝代：明

流水潺潺日夜闻，当年曾度水犀军。临流莫话兴亡事，惊起啼乌片片分。
赋得枫桥流水五绝送孙建侯归金陵·其五
作者：邓云霄
朝代：明

桃叶渡头花似锦，枫林桥畔月如霜。他时忽忆兴公赋，两地愁牵一水长。
赋得枫桥流水五绝送孙建侯归金陵·其四
作者：邓云霄
朝代：明

浣纱人去冷姑苏，寂寞江枫怨夜乌。好掬桥边如镜水，凭君西寄莫愁湖。
赋得楼台送暑催秋扇
作者：邓云霄
朝代：明

琴奏南薰曲未终，倚阑搔首又西风。炎凉节序乘除里，新故人情反覆中。暑气萧条随去燕，秋声嘹亮引宾鸿。露华夜冷鸳鸯瓦，谁念班姬老汉宫？
赋得盈盈楼上女纤纤出素手和马荆阳督学刘望奎太守之作
作者：邓云霄
朝代：明

柳拂轻丝草似裀，楼头思妇晓妆新。调弦未写三春恨，褰幌偏骄百媚身。玉笋小垂栏外手，秋波遥望意中人。紫骝年少空肠断，未许窥帘赋洛神。
赋得落叶惊残梦
作者：邓云霄
朝代：明

旅次依荒驿，山空静不闻。孤眠愁夜永，假寐逼宵分。木叶响如雨，阳台散片云。亦曾传綵笔，拟制宋生文。
赋得蜀中佳胜赠顾桐柏
作者：邓云霄
朝代：明

蜀川形胜称佳丽，朱夏峨眉带雪明。水浣鱼笺巴作字，花浓鸟道锦为城。琴中听曲千重意，梦里行云一片情。屈指近时词赋客，怜君独擅马卿名。
赋得钱塘潮排律十六韵赠钱塘卢生
作者：邓云霄
朝代：明

曾向钱塘渡，烟销一镜开。潮头忽以至，地轴仄将摧。赤日飞睛雪，青天起暗雷。龙宫银作阙，鲛室玉为堆。组练疑横海，帆樯似泛罍。属娄光欲动，强弩势难回。东奔翻禹穴，南去蹴苏台。吐吸谁为此，陶钧力大哉。湖山澄秀气，越峤挺雄才。羡汝江边住，潮从笔底来。放歌摇彩鹢，弄月进霞杯。一击踰千里，相期在九垓。钓鳌偏有兴，向若敢轻猜。赋就水皆立，文成木尽灾。沉思牵铁网，佳句剖珠胎。近诧观涛作，前身或姓枚。
赋得铜柱风高珠池月朗二律祝明河家兄六十一寿时旅寓合浦近兹胜迹云
作者：邓云霄
朝代：明

擎天一柱屹亭亭，古色千秋灿紫青。上划烟云齐北斗，中分夷夏镇南溟。晴空露重金茎湿，永夜风高鹤梦醒。休羡功成人矍铄，海边今有老人星。观涛晚上木兰舟，万顷波光镜里浮。灼烁珠华纷映月，晴明海气正澄秋。翻惊星汉天齐落，且挟骊龙夜共游。借问添筹崖畔客，乘潮何处是蓬邱？
赋得铜柱风高珠池月朗二律祝明河家兄六十一寿时旅寓合浦近兹胜迹云·其一
作者：邓云霄
朝代：明

擎天一柱屹亭亭，古色千秋灿紫青。上划烟云齐北斗，中分夷夏镇南溟。晴空露重金茎湿，永夜风高鹤梦醒。休羡功成人矍铄，海边今有老人星。
赋得铜柱风高珠池月朗二律祝明河家兄六十一寿时旅寓合浦近兹胜迹云·其二
作者：邓云霄
朝代：明

观涛晚上木兰舟，万顷波光镜里浮。灼烁珠华纷映月，晴明海气正澄秋。翻惊星汉天齐落，且挟骊龙夜共游。借问添筹崖畔客，乘潮何处是蓬邱？
赋得风入松和贞元作二首
作者：邓云霄
朝代：明

松关乍涌海门潮，谁送寒声度泬寥？楚苑雄风来谡谡，秦年残雨尚潇潇。微闻虎啸惊栖鹤，轻动龙髯拂野樵。时有幽人听爽籁，扫开金粉结茶寮。风生松下奏笙簧，枕石閒眠白昼长。飒矣不知三伏日，冷然如洒万峰霜。徂徕自是乘凉地，河朔休誇避暑觞。借问秋声谁善赋，大夫高韵叶清商。
赋得风入松和贞元作二首·其一
作者：邓云霄
朝代：明

松关乍涌海门潮，谁送寒声度泬寥？楚苑雄风来谡谡，秦年残雨尚潇潇。微闻虎啸惊栖鹤，轻动龙髯拂野樵。时有幽人听爽籁，扫开金粉结茶寮。
赋得风入松和贞元作二首·其二
作者：邓云霄
朝代：明

风生松下奏笙簧，枕石閒眠白昼长。飒矣不知三伏日，冷然如洒万峰霜。徂徕自是乘凉地，河朔休誇避暑觞。借问秋声谁善赋，大夫高韵叶清商。
赋赠李自得古稀加一初度时居停小园
作者：邓云霄
朝代：明

梦中彩笔几生花，海内文章属大家。言授五千传紫气，仙成八百近龙沙。邀谁绝岛同鞭鹤？就我闲园学种瓜。据地酣歌人不识，岁星沉醉任天涯。
赞李玉真画雁弹琴二绝
作者：邓云霄
朝代：明

微绡片片度新鸿，影在潇湘远水中。休曳残云泼轻墨，还留馀练作霜空。曲奏清商玉指轻，紫霞开处月华明。知君夜夜求凰好，个里应无别鹤声。
赞李玉真画雁弹琴二绝·其一
作者：邓云霄
朝代：明

微绡片片度新鸿，影在潇湘远水中。休曳残云泼轻墨，还留馀练作霜空。
赞李玉真画雁弹琴二绝·其二
作者：邓云霄
朝代：明

曲奏清商玉指轻，紫霞开处月华明。知君夜夜求凰好，个里应无别鹤声。
赠二陈兄弟二首
作者：邓云霄
朝代：明

风雅谁云此道难，齐盟天地尔登坛。百年共梦文通笔，千里同弹贡禹冠。望去青云推骏逸，飞来白雪动秋寒。先朝北斗声华在，人拟玄成旧业看。人入芝兰味自芬，翱翔偏得凤毛群。风流已羡淮王妙，江左犹传小陆文。玉树双标依丽日，金茎并秀擢丛云。酒酣共倚青萍看，星聚遥占百粤分。
赠二陈兄弟二首·其一
作者：邓云霄
朝代：明

风雅谁云此道难，齐盟天地尔登坛。百年共梦文通笔，千里同弹贡禹冠。望去青云推骏逸，飞来白雪动秋寒。先朝北斗声华在，人拟玄成旧业看。
赠二陈兄弟二首·其二
作者：邓云霄
朝代：明

人入芝兰味自芬，翱翔偏得凤毛群。风流已羡淮王妙，江左犹传小陆文。玉树双标依丽日，金茎并秀擢丛云。酒酣共倚青萍看，星聚遥占百粤分。
赠刘军
作者：邓云霄
朝代：明

马如匹练到吴门，虎橐萧萧蒯缑存。醉尉岂能知李广，曳裾何处向平原。途穷转觉诗怀壮，金尽翻令侠骨尊。世路悠悠君莫问，待逢国士一酬恩。结客翩翩赋壮游，逢人肝胆片言投。狂来且吊要离冢，兴到聊寻范蠡舟。草檄从军谁跋扈，当歌横槊见风流。自烧丹灶千年药，不羡黄金万户侯。破虏平羌众共看，齐盟风雅更登坛。酒酣说剑苍龙吼，夜静论诗白雪寒。锁钥北门诸险尽，鲸鲵东海万家残。赤松元待功成后，莫向江湖问□冠。
赠刘军·其一
作者：邓云霄
朝代：明

马如匹练到吴门，虎橐萧萧蒯缑存。醉尉岂能知李广，曳裾何处向平原。途穷转觉诗怀壮，金尽翻令侠骨尊。世路悠悠君莫问，待逢国士一酬恩。
赠刘军·其三
作者：邓云霄
朝代：明

破虏平羌众共看，齐盟风雅更登坛。酒酣说剑苍龙吼，夜静论诗白雪寒。锁钥北门诸险尽，鲸鲵东海万家残。赤松元待功成后，莫向江湖问□冠。
赠刘军·其二
作者：邓云霄
朝代：明

结客翩翩赋壮游，逢人肝胆片言投。狂来且吊要离冢，兴到聊寻范蠡舟。草檄从军谁跋扈，当歌横槊见风流。自烧丹灶千年药，不羡黄金万户侯。
赠别湛阳生会试请缨
作者：邓云霄
朝代：明

除却韬钤有秘经，中宵说剑鬼神听。霜蹄快逐乘黄马，燕贪高冲太白星。载笔金门期射策，横戈沙漠待犁庭。壮夫不作阳关别，客舍休歌柳色青。
赠别番禺张父母入觐
作者：邓云霄
朝代：明

恩波如海浸垂棠，清比胡威有义方。奏最九天承凤诏，趋朝双舄近龙光。晓霜佩逐周官入，昼锦衣分汉殿香。共道仙城得仙令，新冠一角是神羊。
赠剑客游五
作者：邓云霄
朝代：明

五陵游侠儿，裘马自轻肥。怀中匕首光陆离，高歌气化白虹飞。醉来舞剑器，矫捷如猱猿。朝过朱亥里，暮入信陵门。三杯白眼耳热后，千金为寿常摇手。平生意气重贫交，五侯七贵余何有？
赠医黎念石时余病臂得愈
作者：邓云霄
朝代：明

曲肱人在清凉界，展簟南窗足醉眠。寒入玉楼偏掣肘，药传金匕即回天。壶中日月离尘境，杏里园林拥地仙。愿乞馀丹医懒骨，破除贪睡学参禅。
赠山中隐者
作者：邓云霄
朝代：明

一屋带云局，萧然万虑清。山泉入厨灶，石乳煮藜羹。月静猿规帐，林疏鹤伴行。却嫌居未僻，樵子尚知名。
赠曹能始
作者：邓云霄
朝代：明

兰芷叶芬芳，姜桂岂殊性。鸣玉必缓趋，由窦多捷径。伊予与之子，侠骨有馀劲。落落寡所谐，仕途逢叠磴。忤人轻解组，初服寻箕颍。猿鹤订深盟，烟霞入诗兴。拔茅及小草，得与之子并。神交廿馀年，声气元求应。把臂苍梧云，两心皎如镜。论文符雅调，失路怜同病。三已共栖迟，千秋递为政。咄咄厌书空，诗成聊击磬。古人有遗训，水流心不竞。
赠樊山明府以父病解官归黄州
作者：邓云霄
朝代：明

强项从来说董宣，王阳回驭更称贤。轻舟独载惟卷石，遮道犹闻却一钱。勾漏已馀丹灶药，鲤庭应献紫霞编。怀人不见衡阳雁，岁晏音书谁与传。
赠歌者
作者：邓云霄
朝代：明

万斛狂歌滴酒星，月中鼓瑟亦湘灵。琼瑶错落知多少，音隔层云未易听。
赠渔父并序
作者：邓云霄
朝代：明

野老歌传欸乃清，和风淡荡漾仙声。烟波不杂市朝态，鼓枻非关去住情。奏急鱼龙号绝浦，响回莺鹤下层城。吏情未觉沧洲远，倩汝微澜为濯缨。
赠诗奚黄懿卿谑来献
作者：邓云霄
朝代：明

书记翩翩清且嘉，偶携龙剑事张华。行吟常负囊中锦，同梦曾偷笔里花。白社径堪呼小友，青云犹许附名家。主人最是怜才者，岂似方回浪自誇？
赠谢曰可年丈
作者：邓云霄
朝代：明

江练平铺彩笔飞，何人不识谢玄辉。袖中谏猎书犹在，门外张罗客渐稀。李白夜郎今更远，贾生宣室几年归。浮尘扰扰豺狼满，奏罢离歌易湿衣。
赠高影逸
作者：邓云霄
朝代：明

大隐吴门吏亦仙，丈夫宁受俗人怜。玄经有待期知己，白壁无因孰至前。阅世淡交情似水，看君得趣意忘弦。汉家元礼谁堪禦，怅望清光北斗边。
赣江
作者：邓云霄
朝代：明

章贡分危濑，孤城控合流。野桥穿虎穴，云碓落龙湫。地热清砧少，田肥晚稻稠。山川连楚粤，幕府借持筹。
赣江元夕遇雪三首
作者：邓云霄
朝代：明

□弦当此夕，灯火万家稠。有客歌黄竹，游人已白头。花迷梁苑树，兴尽剡溪舟。尚惜千金夜，迎寒白更浮。雪色纷高下，蓬声递有无。云深寒度雁，月暗夜翻乌。冷入星桥合，光沉火树孤。酒醒怀谢赋，幽思满江湖。飞絮侵春早，投珠入夜明。金吾非有禁，鹤氅几人行。舞阁销兰焰，更楼咽漏声。入门各自媚，孤客若为情。
赣江元夕遇雪三首·其一
作者：邓云霄
朝代：明

□弦当此夕，灯火万家稠。有客歌黄竹，游人已白头。花迷梁苑树，兴尽剡溪舟。尚惜千金夜，迎寒白更浮。
赣江元夕遇雪三首·其三
作者：邓云霄
朝代：明

飞絮侵春早，投珠入夜明。金吾非有禁，鹤氅几人行。舞阁销兰焰，更楼咽漏声。入门各自媚，孤客若为情。
赣江元夕遇雪三首·其二
作者：邓云霄
朝代：明

雪色纷高下，蓬声递有无。云深寒度雁，月暗夜翻乌。冷入星桥合，光沉火树孤。酒醒怀谢赋，幽思满江湖。
赤壁谒大苏祠问而吊之
作者：邓云霄
朝代：明

妙高前日事，试问是耶非。便可呼金粟，何须梦羽衣。当时作赋去，几岁御风归。夜夜江灵泣，狂涛打石矶。
辛亥中秋招徐圆海湘流玩月
作者：邓云霄
朝代：明

空水亭亭两镜明，微澜不动夕流清。谁传桂阙霓裳曲，来和湘灵鼓瑟声？露冷蘅兰秋未老，风恬乌鹊夜休惊。扁舟无限骚人意，欲下江潭吊屈平。
辛亥郴州除夕忆家慈舍弟
作者：邓云霄
朝代：明

年年除夕在天涯，宦迹如萍黯自嗟。镜里形容看渐老，灯前儿女漫为家。北堂佳气依萱草，南国春光入棣花。愿倩苏耽云外鹤，乘风归去酌流霞。
辛亥重阳前一日行部永郡遇雨宿乌符观观白玉蟾驱蟒灵符及吕纯阳真笔诗
作者：邓云霄
朝代：明

潇潇暮雨湿行装，托宿仙宫夜正长。自有灵符驱毒蟒，至今灵气护虚堂。常怀鹤背人如玉，未就丹砂鬓渐霜。叹息登高无限意，天涯明日又重阳。
辛酉元夕前二日小集观灯次米君梦韵
作者：邓云霄
朝代：明

万井烟灯簇火城，洗尘微雨正新晴。贤人满座扬星彩，丽句投珠助月明。良夜喜逢文酒客，丰年偏称赏游情。争春梅柳垂垂发，按曲宜停玉笛声。
辛酉元夕立春邀米君梦观灯同赋
作者：邓云霄
朝代：明

青帝銮舆此夕还，和风吹绿遍千山。轻盈客坐星桥里，烂漫花生火树间。五夜追欢难尽兴，百年沉醉得长闲。六鳌涌动蓬壶阙，愿乞仙丹一驻颜。
辛酉除夕余将有备兵秦中之役同李自得陈古民守岁
作者：邓云霄
朝代：明

天顺斗柄转天经，客座还看聚德星。卜夜渐分新旧岁，行人将问短长亭。四方浪迹从离合，百罚深杯混醉醒。送腊迎年意无限，河桥春柳为谁青？
辞先墓
作者：邓云霄
朝代：明

草绿平原狐兔骄，墓门松柏冷萧萧。荣亲不及三牲养，去国空嗟万里遥。往日皋鱼心更苦，他年寒食泪先飘。从今归梦知多少，夜夜关山度海潮。
过俞君宜天界寺斋中爱其窗前丛竹漫赋
作者：邓云霄
朝代：明

爱君窗下竹，萧瑟起清风。积爽延秋入，流阴荡暑空。翠涛翻枕簟，珠佩绕房栊。梦醒衣裳冷，疑游湘水东。
过岳阳有怀吕仙
作者：邓云霄
朝代：明

亦曾三醉洞庭旁，未向纯阳乞酒方。阅世自怜春梦短，望仙空叹水云长。红尘赤日劳奔走，黄鹤青蛇竟杳茫。更忆吾家蓬岛近，罗浮东去即扶桑。
过平圃谒张文献墓作
作者：邓云霄
朝代：明

文献千秋人，埋玉兹山麓。墓门翳寒萝，野鸟啼如哭。缅惟天实际，阳精被阴黩。竟以雨淋铃，滴碎霓裳曲。西蜀路崄巇，日车几翻覆。忠言不见用，坐受蒙尘辱。风度虚尔思，公已沦幽谷。石椁谁勒铭，金鉴犹存录。贞魂化日星，地下宜朝烛。鹑火万古翔，高名系其足。我来孟冬初，霜露气清肃。落叶迸东流，感此世代速。人生孰不死，要择所归宿。忠正自英英，奸佞徒碌碌。展拜仰清芬，庶以执予躅。
过新野遇吴门戚不磷山人言依马太史卜居此地忆余作令定交越廿载矣穷途旅食相对泫然留赠三章永怀旧好
作者：邓云霄
朝代：明

宦拙诗穷各自伤，相逢歧路总亡羊。豪狂未改双眸白，格律仍随两鬓苍。入蜀杜陵长作客，依楼王粲苦思乡。衔杯不尽绨袍意，此夕还须脱鹔鹴。虎邱山寺太湖船，灯下壶觞月下弦。洲有百花春似锦，官轻五斗令如仙。风流尚忆酣歌日，事往惊非少壮年。试探奚囊搜旧草，买山犹剩几文钱。南飞乌鹊月明中，叹息高枝尚朔风。执手匆匆同逆旅，论心咄咄但书空。暮年有地堪投老，久客无文可送穷。明发襄阳重回首，怜君隐处近庞公。
过新野遇吴门戚不磷山人言依马太史卜居此地忆余作令定交越廿载矣穷途旅食相对泫然留赠三章永怀旧好·其一
作者：邓云霄
朝代：明

宦拙诗穷各自伤，相逢歧路总亡羊。豪狂未改双眸白，格律仍随两鬓苍。入蜀杜陵长作客，依楼王粲苦思乡。衔杯不尽绨袍意，此夕还须脱鹔鹴。
过新野遇吴门戚不磷山人言依马太史卜居此地忆余作令定交越廿载矣穷途旅食相对泫然留赠三章永怀旧好·其三
作者：邓云霄
朝代：明

南飞乌鹊月明中，叹息高枝尚朔风。执手匆匆同逆旅，论心咄咄但书空。暮年有地堪投老，久客无文可送穷。明发襄阳重回首，怜君隐处近庞公。
过新野遇吴门戚不磷山人言依马太史卜居此地忆余作令定交越廿载矣穷途旅食相对泫然留赠三章永怀旧好·其二
作者：邓云霄
朝代：明

虎邱山寺太湖船，灯下壶觞月下弦。洲有百花春似锦，官轻五斗令如仙。风流尚忆酣歌日，事往惊非少壮年。试探奚囊搜旧草，买山犹剩几文钱。
过望江赠袁伯益二首
作者：邓云霄
朝代：明

为忆陈蕃榻，能回叔夜车。交情千里外，往事十年馀。暂聚惊分手，凭谁慰索居。秋江新雁过，莫惜数行书。相逢成一笑，惜别转凄然。客鬓西风里，离亭落木边。班荆同此日，结社更何年。仕路迷津久，相期早著鞭。
过望江赠袁伯益二首·其一
作者：邓云霄
朝代：明

为忆陈蕃榻，能回叔夜车。交情千里外，往事十年馀。暂聚惊分手，凭谁慰索居。秋江新雁过，莫惜数行书。
过望江赠袁伯益二首·其二
作者：邓云霄
朝代：明

相逢成一笑，惜别转凄然。客鬓西风里，离亭落木边。班荆同此日，结社更何年。仕路迷津久，相期早著鞭。
过武昌城外趋程甚急寄段幻然给谏
作者：邓云霄
朝代：明

马首红尘促远征，停车难问草玄亭。凄凉旧地思联榻，迢递王程阻聚星。路绕汉江肠九转，云横秦岭泪双零。时情物态那堪说，惆怅东山客独醒。
过湖后喜晴
作者：邓云霄
朝代：明

雨中堤柳亦含颦，雨后湖光转觉新。织月一钩催进酒，买鱼遥唤隔江人。
过襄阳怀庞公孟子
作者：邓云霄
朝代：明

襄阳耆旧落荒邱，孟子庞公未易求。已羡诗篇凌鲍谢，更闻踪迹似巢由。高名不逐春云散，往事空随汉水流。借问豪华冠盖里，何如双隐鹿门幽。
过郴阳巡道旧署留宿抚衙前双古松怅然有感
作者：邓云霄
朝代：明

双松百尺并嶙峋，劲骨曾将傲吏亲。十载星霜存旧物，几番衙署换新人。延年羡汝龙髯古，失意怜予鹤发新。珍重岁寒心不浅，路旁桃李易成尘。
过鄱湖后遥望五老峰
作者：邓云霄
朝代：明

雨气湖光暗不分，天边五老尽骑云。尘缨未濯矶头水，来往年年愧此君。
过采石
作者：邓云霄
朝代：明

自从羁薄禄，采石几经游。月吊袁宏艇，山含李白楼。浦凫惊客散，江水促年流。何事登临懒，风岸畏听秋。
过长沙吊屈贾祠
作者：邓云霄
朝代：明

落羽湖南岂壮游，长沙风物黯生愁。魂沉大泽招难起，水绕荒祠咽不流。斜日寒林闻鵩鸟，空江鼓枻见渔舟。从来逐客伤心地，岁岁枫丹不待秋。
过长沙宿晋八郡都督陶桓公祠陶公侃
作者：邓云霄
朝代：明

晋室悠悠竟陆沉，清谈流祸到于今。挥戈近乏平戎策，运甓谁同壮士心？八郡藩屏遗爱远，千秋俎豆古祠深。客来欲续天门梦，借问天门几万寻。
过阳朔怀晚唐诗人曹邺
作者：邓云霄
朝代：明

阳朔奇峰画不成，曹家词客是山精。可怜山下清涟水，不鼓洪涛掣海鲸。
近事感怀二首
作者：邓云霄
朝代：明

隐几看云永日闲，已拚身世不相关。何缘滟滪生平地，谁道豺狼只在山？三径幽栖宜野服，百年多病梦朝班。从今好构溪边屋，只许群鸥共往还。仕路风波避陆沉，畏途犹落在云林。九原未雪残碑恨，尺土难同让畔心。翻覆交情谁白首，炎凉世态问黄金。愁来独对长松语，谡谡寒涛澹素襟。
近事感怀二首·其一
作者：邓云霄
朝代：明

隐几看云永日闲，已拚身世不相关。何缘滟滪生平地，谁道豺狼只在山？三径幽栖宜野服，百年多病梦朝班。从今好构溪边屋，只许群鸥共往还。
近事感怀二首·其二
作者：邓云霄
朝代：明

仕路风波避陆沉，畏途犹落在云林。九原未雪残碑恨，尺土难同让畔心。翻覆交情谁白首，炎凉世态问黄金。愁来独对长松语，谡谡寒涛澹素襟。
送了然上人游庐山兼寄枯庵主匡公
作者：邓云霄
朝代：明

匡庐镜影落鄱湖，照见禅心澹若无。波上一杯才问渡，云间五老已相呼。白莲净社空闻梵，红杏仙家剩几株。独有高庵趺坐者，春来蔬笋未全枯。
送于太尊入觐
作者：邓云霄
朝代：明

趋朝旌旆晓霜浮，琴鹤萧然伴紫骝。实政可编循吏传，论功当拜富民侯。主恩宠渥承清问，国步艰难藉运筹。日望回车及春燕，儿童竹马在江头。
送人入蜀
作者：邓云霄
朝代：明

远客孤舟夜，啼猿度峡时。阳台自芜没，云雨至今疑。栈险鬼神泣，城春锦绣披。峨眉山下月，几度重相思。
送人出塞
作者：邓云霄
朝代：明

抗手寒翻两袖风，平生猿臂学猿公。渡河暂见黄云合，绝幕谁怜白草空？沙碛路迷凭老马，关山书返倩南鸿。归来容鬓知何似，看取麒麟画像中。
送人游吴越二首
作者：邓云霄
朝代：明

送君南骋望，吴越我曾游。风物时时胜，湖山处处幽。新声余子夜，往事付春秋。若问扁舟客，烟波未易求。风流推二陆，蕴籍想诸王。虎阜春犹在，兰亭草未荒。徘徊南陌女，半学浣纱妆。客思秋偏好，蒪鲈兴不忘。
送人游吴越二首·其一
作者：邓云霄
朝代：明

送君南骋望，吴越我曾游。风物时时胜，湖山处处幽。新声余子夜，往事付春秋。若问扁舟客，烟波未易求。
送人游吴越二首·其二
作者：邓云霄
朝代：明

风流推二陆，蕴籍想诸王。虎阜春犹在，兰亭草未荒。徘徊南陌女，半学浣纱妆。客思秋偏好，蒪鲈兴不忘。
送俞昌宗归吴
作者：邓云霄
朝代：明

离亭新柳未含烟，谁道春归在客先。侠气尚悬三尺剑，生涯应付五湖船。闲云片片随孤鹤，芳草茫茫接远天。寄谢百花洲上月，旧游回首一潸然。
送冯元成公祖提兵高肇道
作者：邓云霄
朝代：明

羊城蓬岛坐相连，冠有神羊识列仙。北阙才名推十万，南溟风力起三千。洗兵时雨飞关外，度岭梅花满笛前。方信词人多胆气，鲸鲵东望静无烟。牙璋朝捧出彤廷，露洒炎方塞草青。开幕论兵兼课吏，登坛作赋更谈经。溪边砚美晴摇笔，湖畔岩空倒挂星。览胜崧台几题品，他年应比岘山亭。
送冯元成公祖提兵高肇道·其一
作者：邓云霄
朝代：明

羊城蓬岛坐相连，冠有神羊识列仙。北阙才名推十万，南溟风力起三千。洗兵时雨飞关外，度岭梅花满笛前。方信词人多胆气，鲸鲵东望静无烟。
送冯元成公祖提兵高肇道·其二
作者：邓云霄
朝代：明

牙璋朝捧出彤廷，露洒炎方塞草青。开幕论兵兼课吏，登坛作赋更谈经。溪边砚美晴摇笔，湖畔岩空倒挂星。览胜崧台几题品，他年应比岘山亭。
送冯太学还粤
作者：邓云霄
朝代：明

入洛才名众所尊，翩翩清誉满桥门。朅来自挟风云气，归去谁同水竹村。漫唱离歌催客子，独怜芳草怨王孙。送君忽起罗浮思，猿鹤秋山欲断魂。
送净友道人游飞来兼寄朱惟四
作者：邓云霄
朝代：明

星冠绿发紫霞裳，诗卷仙经在锦囊。到处名山堪采药，还如野鹤不赍粮。归猿欲探千年洞，驱石应骑五色羊。寄语清音楼上客，重游仙子是韩湘。
送刘觐国民部奉使关中便道游华山
作者：邓云霄
朝代：明

婚嫁何须毕，羡君方妙年。春风吹四牡，华岳到金天。分陕凭栏尽，明星指掌悬。浮槎休更问，且泛藕如船。
送别同社太史汤嘉宾奉使册封便道省祝两尊人寿
作者：邓云霄
朝代：明

千仞龙门昼不启，论诗对酒眼逾青。新持汉节虚莲社，喜奉潘舆入鲤庭。称庆金茎浮瑞露，延年玉札秘仙经。白云谣后人难和，何日逢君得再听。
送别江右李伯开
作者：邓云霄
朝代：明

野鹤闲云未易寻，思亲怜尔泪沾襟。相逢正慰连床语，送别偏伤陟岵心。丹灶灰残三岛远，青牛人去九疑深。因声怅念忘归客，且倩啼鹃寄好音。
送别王鸣吉还南城兼怀邓远游年兄
作者：邓云霄
朝代：明

逢君翻恨识君迟，文彩翩翩白玉姿。笔下蛟龙缠古篆，琴中山水入新诗。离肠宛转歌三叠，别路殷勤酒一卮。归去因声同社客，芙蓉明月重相思。
送别米君梦归石山隐居
作者：邓云霄
朝代：明

新莺啼破绿杨烟，求友嘤嘤傍客筵。命驾远烦千里外，论心重忆十年前。琴传别鹤愁中曲，月度归鸿梦里船。此去石山寻旧隐，好倾银汉灌芝田。
送别黎美周归羊城步留别韵二首
作者：邓云霄
朝代：明

霜落寒衣日渐加，玄亭寂寞对侯芭。倦游客有归欤叹，乘兴谁寻隐者家？别路长天飞独鸟，离歌苦调咽清笳。白云西去仙城远，肠断珠江一片霞。閒园镜水接天流，永夜曾同李郭舟。菊蕊正迎篱畔客，蒲帆先挂海门秋。风飘雁影过江驿，醉折杨枝当酒筹。最怪寒潮牵别绪，白蘋红树黯生愁。
送别黎美周归羊城步留别韵二首·其一
作者：邓云霄
朝代：明

霜落寒衣日渐加，玄亭寂寞对侯芭。倦游客有归欤叹，乘兴谁寻隐者家？别路长天飞独鸟，离歌苦调咽清笳。白云西去仙城远，肠断珠江一片霞。
送别黎美周归羊城步留别韵二首·其二
作者：邓云霄
朝代：明

閒园镜水接天流，永夜曾同李郭舟。菊蕊正迎篱畔客，蒲帆先挂海门秋。风飘雁影过江驿，醉折杨枝当酒筹。最怪寒潮牵别绪，白蘋红树黯生愁。
送别龙门王纫度父母擢守涿郡便道还楚王公摄莞政半载
作者：邓云霄
朝代：明

下邑曾经剑舄过，棠阴犹结去思多。迁莺已应三刀梦，涿鹿当传五裤歌。衣染楚兰归曳锦，香含汉署待鸣珂。自怜疲病难攀鹢，肠断河梁柳拂波。
送十虚上人自罗浮归楚
作者：邓云霄
朝代：明

粤山楚水任孤筇，试问津梁隔几重？湘浦兰香朝浣钵，洞庭风急夜降龙。观空自豁人天眼，出世浑忘去住踪。赠别曹溪泉一勺，知君心已悟南宗。
送吴县广文王道锡之马平令六首
作者：邓云霄
朝代：明

官冷名逾重，同推郑广文。范人金在冶，作赋气淩云。刃试全牛解，星占列宿分。脂车须夙驾，人吏待神君。马平非叶县，仙令即王乔。好抱阳和去，无忧瘴疠饶。湘兰秋可佩，桂水晚停桡。坐见双凫起，相期在紫霄。策马冲炎塞，开衙对瘴沙。无田堪种秫，有县岂栽花。溪洞虽殊俗，车书本一家。日高惟卧治，蒲挂一鞭斜。丈夫期报国，不为一微官。愿学莱芜甑，毋忘苜蓿盘。征徭诸洞急，矿税几家残。无限烹鲜意，循良在静安。柳子留遗庙，颓垣满野蒿。此行将雨露，亦复继风骚。墨绶淹丛棘，青云想凤毛。京华重聚首，马骨羡君高。登高临象郡，匹练望吴门。神气存双剑，平生重片言。有官空岁月，无力正乾坤。慷慨忧时意，非君孰与论。
送吴县广文王道锡之马平令六首·其一
作者：邓云霄
朝代：明

官冷名逾重，同推郑广文。范人金在冶，作赋气淩云。刃试全牛解，星占列宿分。脂车须夙驾，人吏待神君。
送吴县广文王道锡之马平令六首·其三
作者：邓云霄
朝代：明

策马冲炎塞，开衙对瘴沙。无田堪种秫，有县岂栽花。溪洞虽殊俗，车书本一家。日高惟卧治，蒲挂一鞭斜。
送吴县广文王道锡之马平令六首·其二
作者：邓云霄
朝代：明

马平非叶县，仙令即王乔。好抱阳和去，无忧瘴疠饶。湘兰秋可佩，桂水晚停桡。坐见双凫起，相期在紫霄。
送吴县广文王道锡之马平令六首·其五
作者：邓云霄
朝代：明

柳子留遗庙，颓垣满野蒿。此行将雨露，亦复继风骚。墨绶淹丛棘，青云想凤毛。京华重聚首，马骨羡君高。
送吴县广文王道锡之马平令六首·其六
作者：邓云霄
朝代：明

登高临象郡，匹练望吴门。神气存双剑，平生重片言。有官空岁月，无力正乾坤。慷慨忧时意，非君孰与论。
送吴县广文王道锡之马平令六首·其四
作者：邓云霄
朝代：明

丈夫期报国，不为一微官。愿学莱芜甑，毋忘苜蓿盘。征徭诸洞急，矿税几家残。无限烹鲜意，循良在静安。
送周太翁北上应选二首
作者：邓云霄
朝代：明

红云西北望长安，祖道棠阴散晓寒。彩笔万人惊倒峡，雄风千里起弹冠。王程迢递关山月，宦况凄清苜蓿盘。三绝郑虔谁得似，凤池应属广文官。朝朝花底奏瑶琴，横笛那吹折柳音。戏彩正当迎养日，据鞍偏动壮游心。十年怀抱荆山玉，一顾风云郭隗金。我亦御堤曾跃马，春明回首暮烟深。
送周太翁北上应选二首·其一
作者：邓云霄
朝代：明

红云西北望长安，祖道棠阴散晓寒。彩笔万人惊倒峡，雄风千里起弹冠。王程迢递关山月，宦况凄清苜蓿盘。三绝郑虔谁得似，凤池应属广文官。
送周太翁北上应选二首·其二
作者：邓云霄
朝代：明

朝朝花底奏瑶琴，横笛那吹折柳音。戏彩正当迎养日，据鞍偏动壮游心。十年怀抱荆山玉，一顾风云郭隗金。我亦御堤曾跃马，春明回首暮烟深。
送婿卢新元入北雍秋试
作者：邓云霄
朝代：明

旧游还忆桥门水，送别春江无限情。柳拂莺黄随缆转，波翻鸭绿映杯清。当年种玉成琼树，此日登台入凤城。勋业承家须努力，踏歌休逐少年场。
送孙子真游罗浮兼祝七十初度寿二首
作者：邓云霄
朝代：明

邻仙楼阁对罗浮，君去扶筇我卧游。洞返黄龙初歇雨，霜飞青女正澄秋。天南星斗摇孤剑，海外乾坤到十洲。莫向梅花寻旧梦，葛公炉畔好淹留。西园笠屐似坡仙，此日招携兴渺然。揽胜共鞭双鹤去，醉归同抱片云眠。瑶房振策行应遍，铁画画崖几处悬。自是君家工作赋，赤城霞起又新篇。
送孙子真游罗浮兼祝七十初度寿二首·其一
作者：邓云霄
朝代：明

邻仙楼阁对罗浮，君去扶筇我卧游。洞返黄龙初歇雨，霜飞青女正澄秋。天南星斗摇孤剑，海外乾坤到十洲。莫向梅花寻旧梦，葛公炉畔好淹留。
送孙子真游罗浮兼祝七十初度寿二首·其二
作者：邓云霄
朝代：明

西园笠屐似坡仙，此日招携兴渺然。揽胜共鞭双鹤去，醉归同抱片云眠。瑶房振策行应遍，铁画画崖几处悬。自是君家工作赋，赤城霞起又新篇。
送孝廉凌澹兮归仁化山居
作者：邓云霄
朝代：明

重客临邛似长卿，十年词赋早知名。琴心不作求凰曲，旅思翻弹别鹤声。把臂论文今夕酒，暮云春树异时情。羡君家住千峰上，雪霁开窗坐玉京。
送尹禺阳应贡北上三首
作者：邓云霄
朝代：明

百花迎马首，北上正乘春。京国游偏壮，琴书箧未贫。九霄瞻日月，寸管达枫宸。再献天人策，临轩下问频。长安在日下，有梦到春明。忽作临河别，遥悬恋阙情。逢时鹏路阔，玩世钓舟轻。燕市多朋好，因君一寄声。亦曾叨里选，尚忆北游年。岂料予投劾，方看尔着鞭。乡心珠海月，旅况蓟门烟。可念离居者，归程在雁先。
送尹禺阳应贡北上三首·其一
作者：邓云霄
朝代：明

百花迎马首，北上正乘春。京国游偏壮，琴书箧未贫。九霄瞻日月，寸管达枫宸。再献天人策，临轩下问频。
送尹禺阳应贡北上三首·其三
作者：邓云霄
朝代：明

亦曾叨里选，尚忆北游年。岂料予投劾，方看尔着鞭。乡心珠海月，旅况蓟门烟。可念离居者，归程在雁先。
送尹禺阳应贡北上三首·其二
作者：邓云霄
朝代：明

长安在日下，有梦到春明。忽作临河别，遥悬恋阙情。逢时鹏路阔，玩世钓舟轻。燕市多朋好，因君一寄声。
送山人李如初次元韵
作者：邓云霄
朝代：明

楼上烟云伴索居，黄庭披罢不看书。客逢高士片言合，人过中年万事疏。味入淡交蔬共笋，弦操古调汝同予。贫家落落无馀物，赠以荷裳当锦裾。
送张冀度下第还吴门
作者：邓云霄
朝代：明

客泪西风易湿巾，行行何处是通津。需时玄豹聊藏雾，失意黄花解笑人。阮籍途穷终任达，马卿游倦岂长贫。吴门烟月还如旧，别后思君入梦频。
送张孟奇督榷吴关余昔令吴颇兴旧感
作者：邓云霄
朝代：明

吴门南望是并州，相送旗亭忆旧游。物力已闻非昔日，度支何以佐持筹。冰心合饮中冷水，彩笔平吞震泽秋。自有蒪鲈供咏酌，季膺休更动乡愁。
送张漱六下第南归二首
作者：邓云霄
朝代：明

送别边风急，金台古道旁。无人市骏马，为尔哭昭王。贫甚岁仍歉，愁多路更长。萧萧秋色里，肠断雁南翔。行路难如此，怜君抱玉归。哀歌看短剑，相顾问无衣。还洛金应尽，干秦策未非。神鹰留梦泽，控地始雄飞。
送张漱六下第南归二首·其一
作者：邓云霄
朝代：明

送别边风急，金台古道旁。无人市骏马，为尔哭昭王。贫甚岁仍歉，愁多路更长。萧萧秋色里，肠断雁南翔。
送张漱六下第南归二首·其二
作者：邓云霄
朝代：明

行路难如此，怜君抱玉归。哀歌看短剑，相顾问无衣。还洛金应尽，干秦策未非。神鹰留梦泽，控地始雄飞。
送新会黄令公入觐
作者：邓云霄
朝代：明

圣人课吏坐明堂，又报征兵救朔方。国步艰危龙阙远，臣心激切马蹄忙。北门专倚莱公钥，东粤长垂召伯棠。惜别河梁重翘首，五年邻烛借馀光。
送朱未央出游
作者：邓云霄
朝代：明

眼空湖海动征轩，驿路莺花春正繁。倒屣有人迎国士，曳裾何必向侯门。登临五岳凭孤剑，词赋三都溢万言。谁念卧游疏懒者？时从芳草忆王孙。
送李伯度归京山
作者：邓云霄
朝代：明

袖中彩笔向谁骄，词赋公家有十杓。花县客来曾种玉，凤楼人去忆吹箫。图书半箧归装冷，风雪弥天旅思遥。行过汉娥留佩处，知君惆怅一停桡。
送李父母入觐兼归省三首
作者：邓云霄
朝代：明

名家宦谱世传清，琴鹤图书伴去程。人望龙门秋水远，舟移羊石锦帆轻。五年雨露攀辕泪，万里关山恋阙情。自是君亲恩并重，彩衣先入阖闾城。珊珊苍佩谒明光，待漏听鸡夜未央。圣主临轩咨抚字，使君奏牍注循良。赐金更喜颁春宴，簪笔还期补衮裳。寄语桑间旧驯雉，共随鸣凤向朝阳。把酒临歧话别难，且携雄剑对君弹。长城谁纵胡儿马？短发仍冲壮士冠。池上夔龙徒拊髀，军中韩范几登坛。时危各展经纶手，早上金门策治安。
送李父母入觐兼归省三首·其一
作者：邓云霄
朝代：明

名家宦谱世传清，琴鹤图书伴去程。人望龙门秋水远，舟移羊石锦帆轻。五年雨露攀辕泪，万里关山恋阙情。自是君亲恩并重，彩衣先入阖闾城。
送李父母入觐兼归省三首·其三
作者：邓云霄
朝代：明

把酒临歧话别难，且携雄剑对君弹。长城谁纵胡儿马？短发仍冲壮士冠。池上夔龙徒拊髀，军中韩范几登坛。时危各展经纶手，早上金门策治安。
送李父母入觐兼归省三首·其二
作者：邓云霄
朝代：明

珊珊苍佩谒明光，待漏听鸡夜未央。圣主临轩咨抚字，使君奏牍注循良。赐金更喜颁春宴，簪笔还期补衮裳。寄语桑间旧驯雉，共随鸣凤向朝阳。
送林坦之北上春官
作者：邓云霄
朝代：明

鹪枝予偃息，鹏运子夷犹。执手肝肠热，扬帆江海秋。新花看上苑，旧榻冷南州。京贵如相问，人今理钓舟。
送林坦之垂之兄弟上春官二首
作者：邓云霄
朝代：明

据地酣歌笑四豪，诗情酒态忆吾曹。坐来夜雨衙斋冷，望去春风马首高。白眼未清游侠骨，朱弦宁向众人操。燕台重价需千里，莫问囊中金错刀。旅食西风几问津，丈夫行李未全贫。怀来白壁聊披褐，袖有苍精岂傍人。痛饮且歌燕市筑，振衣休染洛京尘。安危异日须吾辈，折得名花不当春。
送林坦之垂之兄弟上春官二首·其一
作者：邓云霄
朝代：明

据地酣歌笑四豪，诗情酒态忆吾曹。坐来夜雨衙斋冷，望去春风马首高。白眼未清游侠骨，朱弦宁向众人操。燕台重价需千里，莫问囊中金错刀。
送林坦之垂之兄弟上春官二首·其二
作者：邓云霄
朝代：明

旅食西风几问津，丈夫行李未全贫。怀来白壁聊披褐，袖有苍精岂傍人。痛饮且歌燕市筑，振衣休染洛京尘。安危异日须吾辈，折得名花不当春。
送柳菊潭温敏之师弟同应贡北上
作者：邓云霄
朝代：明

谈经绛帐灿文虹，师弟低昂并玉峰。东璧图书开万卷，南溟雷寸起双龙。孤舟连榻寒霜急，上苑看花瑞露浓。遥寄葵心送君去，梦回如听凤楼钟。
送桂林孝廉舒再航计偕北上
作者：邓云霄
朝代：明

东来犹带桂林香，豪宕诗仙并酒狂。粤海一帆青雀舫，燕台三月紫骝缰。秋风送客浮金菊，春色催人上玉堂。北阙南溟万馀里，寸心遥逐大鹏翔。
送梁书之年丈以大参提兵霸州
作者：邓云霄
朝代：明

纷纷将吏候朱轓，清佩初辞左掖垣。焚草夜悬霜匣冷，登坛星拥节旄尊。长城胡马防南牧，圣主宵衣问北门。锁钥安闲多暇日，好看游骑猎秋原。
送沈青海归四明
作者：邓云霄
朝代：明

四海知音少，三杯语别长。诗名推雁字，侠气动鱼肠。自笑烟霞懒，怜君客路忙。归舟花拥棹，好醉若耶旁。
送洪太府入觐
作者：邓云霄
朝代：明

嘶云五马上瑶天，两袖清风绕御烟。惠政长悬沧海月，贞心不改石门泉。还珠名已高双阙，借寇人思更一年。朝罢赐金烦入告，东南民力绝堪怜。
送燕诗
作者：邓云霄
朝代：明

愁闻社鼓奏离声，苦被西风促去程。长路可能忘旧主，华堂才见贺新成。春秋肯作炎凉态，来往偏增缱绻情。重向呢喃论别恨，汉宫谁似尔身轻。
送王壮其进士北上谒选
作者：邓云霄
朝代：明

倦游遥忆蓟门春，年少看君上要津。南浦帆樯催送客，北山猿鹤尚留人。登台已重千金价，报国还轻七尺身。执手离筵何所赠，素衣休染洛京尘。
送王大将军出镇东粤
作者：邓云霄
朝代：明

白门杯酒共谈兵，宝匣苍龙夜有声。送别东风摇五辆，启行南斗避双旌。关门吹笛梅花落，江阁投壶蜃气清。从此楼船徐荡桨，古来羊石是仙城。
送王纫度父母兼摄敝邑荣满还龙门
作者：邓云霄
朝代：明

甘雨龙门散百河，东官犹得借恩波。片言折狱堂帘静，两地栽花桃李多。世籍仙凫元旧物，家传郢曲是新歌。垂棠长覆行春路，遥待乘聪白玉珂。
送琴师闵谏廷游罗浮兼寄博罗张孟奇
作者：邓云霄
朝代：明

可道奇游是采真，峰头爽气入秋新。玲珑山水弦中调，缥缈烟霞物外身。湛露深杯酬玉女，寒梅幽梦访花神。欲寻上界逍遥子，好问西园笠屐人。
送胡昌世比部转饷辽阳便道归五岭
作者：邓云霄
朝代：明

夜夜旄头照海天，辽阳杀气镇相缠。枕戈谁念三军苦，转饷俄腾万灶烟。塞雪近关看破腊，岭梅迎马报新年。相如拥传多光彩，岂羡乘槎到日边。
送苏太学汝载归粤
作者：邓云霄
朝代：明

落梅如雪草如茵，送别江亭柳色新。六代湖山邀上客，三春花鸟怨归人。日高槐市收残卷，风便薄帆指晚津。回去相逢下机者，黑貂依旧未全贫。
送萧丞罢官归大庾
作者：邓云霄
朝代：明

几年吏隐共微官，九折悲歌行路难。老去哦松堪自寄，归来弹铗好谁看。剑横丰水双龙杳，马散吴门匹练寒。何事东风将别恨，嘤嘤啼鸟属春阑。
送蔡敬夫司马转饷关西
作者：邓云霄
朝代：明

折柳都门惜解携，仙郎转饷出关西。使星气压边烽息，行幰睛褰塞草齐。野戌万花迎客笑，荒屯独鸟向人啼。羡君乘传当春日，处处香坭待马蹄。
送袁广文迁藩僚不就归安庆
作者：邓云霄
朝代：明

收尽吴门桃李春，图书归箧未全贫。小山好客能招隐，野鹤摩空耻傍人。秋月乘舟堪咏史，空斋卧雪任闲身。怜君漉酒无长物，聊赠清风一葛巾。
送袁青瑶掌科之南垣二首
作者：邓云霄
朝代：明

丰镐先朝留建业，清华琐闼是仙官。四方月旦南垣重，一疏霜飞北路寒。台上凤凰人并美，关前龙虎气犹盘。旧游曾倚双梧树，难比玄都观里看。执手何须叹路歧，如弦大道任君之。好将请剑批鳞胆，自有回天转日时。云外翔鸾依北斗，林间倦鸟绕南枝。遥怜牛李门前客，得似扁舟一局棋。
送袁青瑶掌科之南垣二首·其一
作者：邓云霄
朝代：明

丰镐先朝留建业，清华琐闼是仙官。四方月旦南垣重，一疏霜飞北路寒。台上凤凰人并美，关前龙虎气犹盘。旧游曾倚双梧树，难比玄都观里看。
送袁青瑶掌科之南垣二首·其二
作者：邓云霄
朝代：明

执手何须叹路歧，如弦大道任君之。好将请剑批鳞胆，自有回天转日时。云外翔鸾依北斗，林间倦鸟绕南枝。遥怜牛李门前客，得似扁舟一局棋。
送袁青瑶进士北上谒选
作者：邓云霄
朝代：明

锦帆箫鼓在中流，祖帐人喧古渡头。把酒蒹葭临远水，乘风鹏鹗上高秋。珂鸣紫陌称仙吏，花发玄都忆旧游。谁念客星还寄傲，五湖明月一扁舟。
送西席陈玉阳携年儿南归二首
作者：邓云霄
朝代：明

肝胆久相照，吾儿即若儿。趋庭惭问礼，立雪得严师。绛帐春风早，青灯夜漏迟。谁能弹别鹤，正值岁寒时。旅况万山中，凄清谁与同。留连一夜话，稍觉四愁空。薄宦看孤剑，离人怨断鸿。绨袍无限意，前路雪兼风。
送西席陈玉阳携年儿南归二首·其一
作者：邓云霄
朝代：明

肝胆久相照，吾儿即若儿。趋庭惭问礼，立雪得严师。绛帐春风早，青灯夜漏迟。谁能弹别鹤，正值岁寒时。
送西席陈玉阳携年儿南归二首·其二
作者：邓云霄
朝代：明

旅况万山中，凄清谁与同。留连一夜话，稍觉四愁空。薄宦看孤剑，离人怨断鸿。绨袍无限意，前路雪兼风。
送计部陈仪翔年兄还朝
作者：邓云霄
朝代：明

秋声瑟瑟起枫林，南浦蒹葭水更深。宾雁一行呼旧侣，离琴三叠恋知音。客中霜露宜加饭，月里关山莫苦吟。国步艰难君努力，江湖空有子牟心。
送许玄秘书归省兼讯景阳君
作者：邓云霄
朝代：明

归去班衣书锦看，新携赤管下翔鸾。离亭折柳南枝尽，驿路驱车朔雪寒。春到莺花连海峤，梦回阊阖在云端。东山烟月烦相问，何事栖迟老谢安。
送赵幼安还吴参谋幕府
作者：邓云霄
朝代：明

滇南烽火起边声，又报辽阳议益兵。拊髀几年烦圣主，请缨今日羡儒生。军前草檄风侵幕，楼上吹笳月满营。谁道赋诗难退虏，诗家元自有长城。
送邝湛若
作者：邓云霄
朝代：明

閒园杨柳醉春烟，远棹重来兴浩然。彩笔凌云多逸调，琼枝耀日正韶年。开尊狂击催花鼓，送别愁看去雁天。谁忍平原虚夙约？贫居还有杖头钱。
送郭张虚还崇德
作者：邓云霄
朝代：明

白下相逢处，犹歌蜀道难。无官舌尚在，有泪剑同弹。棹返五湖远，帆冲片雪寒。奚囊多锦字，好当万金看。
送陈仪翔年丈之抚州司李
作者：邓云霄
朝代：明

相逢暑雨对闲扉，送别长亭叶又飞。易水寒风飘客泪，蓟门秋色上征衣。临川词赋谁堪继，贾谊才名世所希。莫道苦吟支瘦骨，知君战胜自能肥。
送陈原父年兄任广安学博
作者：邓云霄
朝代：明

经年旅食共京华，别思寒风拥客车。已叹弹冠兄弟少，遥怜把袂路岐赊。琴书官冷淹黄绶，雨雪堂深隔绛纱。闻道坛边多种杏，春来还作凤城花。
送陈夷庚归清远
作者：邓云霄
朝代：明

新凉杯酒正堪亲，惆怅归帆指别津。风雨岂忘连榻夜，关山遥念倚闾人。世情落落三秋冷，生计萧萧四壁贫。珍重怀中双彩笑，砚田深处且藏身。
送陈秘书还楚
作者：邓云霄
朝代：明

登山临水远将归，木叶萧萧四牡騑。五两浮湘秋浦阔，三杯把袂故人稀。秘书夜冷燃藜阁，芳杜晴熏书锦衣。醉罢楼头跨黄鹤，几时还向帝城飞。
送陈群石游武夷便道春试
作者：邓云霄
朝代：明

竹间晞发爱微凉，触热怜君已束装。知有胜情轻道路，更多佳句挟风霜。溪山九曲探灵迹，裘马千金入帝乡。莫羡幔亭张宴好，上林红杏待仙郎。
送韩孟郁三首
作者：邓云霄
朝代：明

来贵长安纸，归雕季子裘。豪怀君自豁，高咏孰能酬。易水风吹马，淮河叶洒舟。西斋听夜雨，别后倍悲秋。自怜羁客久，几度送人归。况是同心友，分为断雁飞。途危孤剑在，天远片帆微。想到家园日，鲈鱼晚正肥。寥寥千古意，谁与更论文。别泪悬燕树，离心隔海云。空囊知有舌，破釜始能军。行矣君须勉，毋为世故棼。
送韩孟郁三首·其一
作者：邓云霄
朝代：明

来贵长安纸，归雕季子裘。豪怀君自豁，高咏孰能酬。易水风吹马，淮河叶洒舟。西斋听夜雨，别后倍悲秋。
送韩孟郁三首·其三
作者：邓云霄
朝代：明

寥寥千古意，谁与更论文。别泪悬燕树，离心隔海云。空囊知有舌，破釜始能军。行矣君须勉，毋为世故棼。
送韩孟郁三首·其二
作者：邓云霄
朝代：明

自怜羁客久，几度送人归。况是同心友，分为断雁飞。途危孤剑在，天远片帆微。想到家园日，鲈鱼晚正肥。
送韩孟郁赴南宫试
作者：邓云霄
朝代：明

鸣笳叠鼓送行舟，数幅蒲帆挂早秋。苜蓿久淹官舍冷，莺花今向曲江游。一枝夺锦摇雄笔，三策筹边具壮猷。战胜由来在樽俎，何须乘障觅封侯？
送顺德黄令公入觐
作者：邓云霄
朝代：明

洪河流润到岩扉，怅望趋朝彩鹢飞。万国诸侯皆执玉，九重圣主正垂衣。防边名将今谁是？能吏如公古所稀。请剑擒王他日事，旄头应避法星辉。
送马父母入觐
作者：邓云霄
朝代：明

一帘明月七弦琴，抚字馀年惠爱深。万里趋朝瞻舄影，三杯惜别憩棠阴。冰心共信无瑕璧，天语应传有赐金。莫向家乡留昼锦，春耕翘首待甘霖。
送黄子升
作者：邓云霄
朝代：明

入粤虚传陆贾装，只馀锦字满奚中。推敲未觉诗情苦，奔走深嗟世路忙。往事八年惊过鸟，离心千里结垂杨。龙门滩透昭潭水，探得骊珠好寄将。
送黄敦柱太史册封楚王府
作者：邓云霄
朝代：明

七泽平吞楚塞长，汉湘浩淼接天潢。分茅玉册随星使，授简雄风起大王。江上紫兰邀彩笔，楼头黄鹤引飞觞。羡君已擅骚人调，况复经行屈宋乡。
通远驿
作者：邓云霄
朝代：明

驿路烟岚虎豹含，微官真愧远游身。谁怜三万六千日，半作东西南北人。芳草故随行客马，啼莺犹似故园春。门前五柳堪招隐，回首柴桑独怆神。
遍题朱惟四增置诸胜十二首 其一 仙源
作者：邓云霄
朝代：明

高循石磴踏罡风，寻得仙源杳霭中。怪底寒光浸星月，涟漪疑与绛河通。
遍题朱惟四增置诸胜十二首 其七 苍雪崖
作者：邓云霄
朝代：明

寒深洞口无三伏，风急崖前有六花。何处山僧乘兴到？共融新水瀹新茶。
遍题朱惟四增置诸胜十二首 其三 金粟洞
作者：邓云霄
朝代：明

谁将金粟种岩前？香色皆空不碍禅。试向如来问真谛，洞云深处是诸天。
遍题朱惟四增置诸胜十二首 其九 期云馆
作者：邓云霄
朝代：明

期云馆中云氤氲，伊人疑是云中君。云本无心任来往，何须青鸟通殷勤？
遍题朱惟四增置诸胜十二首 其二 水帘台
作者：邓云霄
朝代：明

飞泉百道寒苍壁，雨过残雷隐隐闻。一幅珠帘长不卷，仙人石室正眠云。
遍题朱惟四增置诸胜十二首 其五 漱流石惟四尊人栖隐处
作者：邓云霄
朝代：明

泠泠玉齿漱寒流，高士当年似许由。惆怅遗踪久寥落，猿愁鹤怨几时休？
遍题朱惟四增置诸胜十二首 其八 琼岛
作者：邓云霄
朝代：明

一片琼瑶倚浪堆，云根移自十洲来。临风试奏游仙曲，不信骑羊去不回。
遍题朱惟四增置诸胜十二首 其六 栎社
作者：邓云霄
朝代：明

长松落落充高栋，古栎庸庸得大年。自笑生年不材者，社中应许结良缘。
遍题朱惟四增置诸胜十二首 其十 振衣亭
作者：邓云霄
朝代：明

彼美亭亭立上方，荷衣蕙带紫霞裳。飘摇两袖春风细，惹得岩花百和香。
遍题朱惟四增置诸胜十二首 其十一 载笔亭
作者：邓云霄
朝代：明

自有名流酬胜迹，挥毫字字斗瑶华。一泓不散池中墨，五色常生笔里花。
遍题朱惟四增置诸胜十二首 其十二 云萝道
作者：邓云霄
朝代：明

采药往来常荷锸，寻僧朝夕自携琴。世尘不到山中道，寂寂云萝永日阴。
遍题朱惟四增置诸胜十二首 其四 逋岩
作者：邓云霄
朝代：明

山中丛桂长相待，世上无名不用逋。珍重岩边苍石几，他年研墨著潜夫。
遍题朱惟四增置诸胜十二首·仙源
作者：邓云霄
朝代：明

高循石磴踏罡风，寻得仙源杳霭中。怪底寒光浸星月，涟漪疑与绛河通。飞泉百道寒苍壁，雨过残雷隐隐闻。一幅珠帘长不卷，仙人石室正眠云。谁将金粟种岩前？香色皆空不碍禅。试向如来问真谛，洞云深处是诸天。山中丛桂长相待，世上无名不用逋。珍重岩边苍石几，他年研墨著潜夫。泠泠玉齿漱寒流，高士当年似许由。惆怅遗踪久寥落，猿愁鹤怨几时休？长松落落充高栋，古栎庸庸得大年。自笑生年不材者，社中应许结良缘。寒深洞口无三伏，风急崖前有六花。何处山僧乘兴到？共融新水瀹新茶。一片琼瑶倚浪堆，云根移自十洲来。临风试奏游仙曲，不信骑羊去不回。期云馆中云氤氲，伊人疑是云中君。云本无心任来往，何须青鸟通殷勤？彼美亭亭立上方，荷衣蕙带紫霞裳。飘摇两袖春风细，惹得岩花百和香。自有名流酬胜迹，挥毫字字斗瑶华。一泓不散池中墨，五色常生笔里花。采药往来常荷锸，寻僧朝夕自携琴。世尘不到山中道，寂寂云萝永日阴。
遥村
作者：邓云霄
朝代：明

野水落田鸣，遥村雨后清。老农方敮耒，好鸟又催耕。饷馌甘藜藿，占年验晦晴。家山有黄犊，一轸故园情。
避暑天界寺诏友人同宿
作者：邓云霄
朝代：明

荒郊病蝎问医王，坐里青莲冉冉香。笑指红炉悲下界，梦随凉月到西方。天空花雨晴侵牖，风急松涛夜撼床。来宿莫嫌肌骨冷，已呼云物护新霜。
避暑铜陵留滞二旬暇同黎明府登天王寺乘凉三首
作者：邓云霄
朝代：明

天王台殿俯城隅，江色平开岛屿孤。金界凉生离火宅，玉山颓处浸冰壶。诸天转觉成空相，三伏谁能定有无。最爱琴声清且好，南熏欠去万家苏。美人为政自忘机，舌底千重尽翠微。漉酒暂同陶令醉，飞凫终傍子乔归。参禅已破三生妄，叹世空伤万事非。笑指大江波浩浩，浮名争似钓鱼矶。卧病铜官客未还，风林蝄？对江湾。深杯始信千愁失，数局能消半日闲。欲礼空王为弟子，更携长策遍名山。他年解绂谁同往，潇洒如君可共攀。
避暑铜陵留滞二旬暇同黎明府登天王寺乘凉三首·其一
作者：邓云霄
朝代：明

天王台殿俯城隅，江色平开岛屿孤。金界凉生离火宅，玉山颓处浸冰壶。诸天转觉成空相，三伏谁能定有无。最爱琴声清且好，南熏欠去万家苏。
避暑铜陵留滞二旬暇同黎明府登天王寺乘凉三首·其三
作者：邓云霄
朝代：明

卧病铜官客未还，风林蝄？对江湾。深杯始信千愁失，数局能消半日闲。欲礼空王为弟子，更携长策遍名山。他年解绂谁同往，潇洒如君可共攀。
避暑铜陵留滞二旬暇同黎明府登天王寺乘凉三首·其三
作者：邓云霄
朝代：明
体裁：七言律诗

卧病铜官客未还，风林蝄�对江湾。深杯始信千愁失，数局能消半日闲。欲礼空王为弟子，更携长策遍名山。他年解绂谁同往，潇洒如君可共攀。
避暑铜陵留滞二旬暇同黎明府登天王寺乘凉三首·其二
作者：邓云霄
朝代：明

美人为政自忘机，舌底千重尽翠微。漉酒暂同陶令醉，飞凫终傍子乔归。参禅已破三生妄，叹世空伤万事非。笑指大江波浩浩，浮名争似钓鱼矶。
避暑露坐书怀
作者：邓云霄
朝代：明

月浸疏帘暑气收，金波片片傍人流。途穷阮籍难青眼，官拙江生岂黑头。凉露霏微堪沐发，明河清浅待行舟。愁来戏作游仙曲，夜梦应归十二楼。
避署小憩
作者：邓云霄
朝代：明

沐发西园里，闲持贝叶书。地幽能却扇，心远似悬车。赤日焰偏赫，高云迥自如。回溪饶美竹，风至忆吾庐。
避署露坐书怀二首
作者：邓云霄
朝代：明

避暑闲门向晚扃，乘凉披露坐虚庭。微官远愧山中相，浮客空嗟水上萍。关塞怀人遥对月，干戈闻报暗占星。疮痍未息豺狼斗，时事年来不□□。
邀张桓孺芝城楼酌别
作者：邓云霄
朝代：明

客中相见偏怜汝，笑出吴钩脉脉看。侠骨凭陵湖海气，壮心牢落鵔□冠。衔杯雨歇三湘阔，抵掌风生六月寒。犹有绕朝鞭可赠，笛声休奏路行难。
邻仙楼喜雨
作者：邓云霄
朝代：明

邑有神君格上清，群龙驱魃起南溟。旱云尽洗峰头火，喜雨宜添郭外亭。远浦波涛浮练白，平畴禾稼入帘青。檐花已奏钧天乐，一部蛙声更可听。
邻仙楼夜雨闻乌
作者：邓云霄
朝代：明

欹枕西窗梦乍惊，楼头风雨入残更。愁听绕树啼乌急，并作呼雏返哺声。鸡骨病馀还里药，鲛珠泪尽尚沾缨。相怜惟有青铜镜，白发明朝又几茎。
邻仙楼秋夜听雨
作者：邓云霄
朝代：明

元龙湖海气偏豪，楼上秋声听转高。萧飒重檐喧瀑布，奔腾万壑舞狂涛。白浮陇亩团珠玉，绿暗村原罢桔槔。大有书年须痛饮，朝来虾蟹问渔舠。
邻仙秋晓
作者：邓云霄
朝代：明

三唱天鸡落晓星，疏钟残月唤人醒。彩霞点缀东方白，薄雾平蒙下界青。沧海群龙扶日辇，罗浮双鹤驾云軿。秋风楼阁延新爽，静对南华一卷经。
邻砧
作者：邓云霄
朝代：明

寒入燕山树，清砧满四邻。声回缠戍角，风过乱边尘。驿使音书断，交河梦寐频。晚来休太急，隔院有离人。
郊园秋思
作者：邓云霄
朝代：明

芳郊竹石晚延凉，幽思盈盈一水长。燕去渐收秋后扇，鸿来遥送鬓边霜。芙蓉低照横塘镜，薜荔新裁野老裳。何处秋声最堪听？月明渔笛满沧浪。
郊居把钓步周贵谔初度韵二首
作者：邓云霄
朝代：明

临流还挈小蒲团，泛艇何如坐石安。笠屐不扶灵寿杖，林泉先挂进贤冠。潮来鱼拜双溪浪，雨过虹垂百尺竿。酒熟鲈肥莼菜美，醉眠惟许浦鸥看。赋就郊居野兴长，渔歌牧唱递称觞。饵沉秋水催鲜脍，蛤吠平田送晚凉。白堕数缸堪纵饮，黄云万顷又登场。可怜社鼓村村急，暂释农人半日忙。
郊居把钓步周贵谔初度韵二首·其一
作者：邓云霄
朝代：明

临流还挈小蒲团，泛艇何如坐石安。笠屐不扶灵寿杖，林泉先挂进贤冠。潮来鱼拜双溪浪，雨过虹垂百尺竿。酒熟鲈肥莼菜美，醉眠惟许浦鸥看。
郊居把钓步周贵谔初度韵二首·其二
作者：邓云霄
朝代：明

赋就郊居野兴长，渔歌牧唱递称觞。饵沉秋水催鲜脍，蛤吠平田送晚凉。白堕数缸堪纵饮，黄云万顷又登场。可怜社鼓村村急，暂释农人半日忙。
郴州义帝陵
作者：邓云霄
朝代：明

王气摧残骨已收，千年遗迹落荒邱。林间似走秦时鹿，树杪如啼楚国猴。伏剑江中魂渺渺，听歌垓下夜悠悠。汉家陵阙今何在？往事伤心任水流。
郴阳珠雪季冬二日后十三日立春
作者：邓云霄
朝代：明

万壑风云壮，鸣珠打牖纱。寒应催腊变，怪不作春花。署冷独眠鹿，城孤只噪鸦。宿炉残火在，绿酒不须赊。
郴阳癸丑元日
作者：邓云霄
朝代：明

乾坤车盖里，日月转双轮。三载官仍旧，今朝岁又新。悠悠长作客，事事不如人。已占深山住，何须羡隐沦。
郴阳署中
作者：邓云霄
朝代：明

一片孤城罩紫烟，松阴桂影戟门前。散衙日永浑无事，静坐焚香候九仙。
郴阳署中冬夜
作者：邓云霄
朝代：明

夜坐篆消烟，素心谁与传。衙斋倚云外，箕颍即阶前。月挂猿栖树，鸿啼霜霁天。冷然如有得，此地本宜仙。
鄚州晓发
作者：邓云霄
朝代：明

叶响树冥冥，侵晨出远坰。河低斜浴日，炬落难残星。野寺钟初歇，谁家梦未醒。不如岩下叟，白昼掩柴扃。
鄱湖七夕
作者：邓云霄
朝代：明

箕星好风喧上都，帝呵一夕谪鄱湖。谪来骄蹇犹狂粗，横鞭屏翳驱天吴。浪头高蹴银河水，乌鹊成桥忽倾圯。织女妆残愁不理，支机有石自难支。巧既莫施将乞谁，脉脉洪波徒尔为。西方月蛾窥冷笑，玉蟾香桂森相照，风波不到琼房悄。
酒熟
作者：邓云霄
朝代：明

酿熟松花满瓮香，珍珠滴沥落糟床。醉乡别有閒天地，不管人间岁月忙。
酬二尹瞿尔锡父母过访镜园留题
作者：邓云霄
朝代：明

散衙生野兴，飞盖出芳郊。偶载词人笔，留题逋客巢。水云溪畔舫，鸡黍竹间庖。不厌闲门冷，知君爱淡交。
酬列仙韵之次日陈古民于在藻轩请仙题匾白玉蟾适至降笔补和馀新天两韵诗另赋奉酬二首
作者：邓云霄
朝代：明

世局年来事事新，都随大运转风轮。避喧静对寒塘镜，和韵欣逢上界人。笔阵光摇东壁气，砚池波撼北溟神。凭君点破三生梦，始悟前身与后身。朱崖望断海中大，驾鹤南来当小川。但见波涛空浴日，岂知潮汐几经年。三山五岳遥分界，蓬岛瑶池各极边。却羡遨游如咫尺，试将真境问飞仙。
酬列仙韵之次日陈古民于在藻轩请仙题匾白玉蟾适至降笔补和馀新天两韵诗另赋奉酬二首·其一
作者：邓云霄
朝代：明

世局年来事事新，都随大运转风轮。避喧静对寒塘镜，和韵欣逢上界人。笔阵光摇东壁气，砚池波撼北溟神。凭君点破三生梦，始悟前身与后身。
酬列仙韵之次日陈古民于在藻轩请仙题匾白玉蟾适至降笔补和馀新天两韵诗另赋奉酬二首·其二
作者：邓云霄
朝代：明

朱崖望断海中大，驾鹤南来当小川。但见波涛空浴日，岂知潮汐几经年。三山五岳遥分界，蓬岛瑶池各极边。却羡遨游如咫尺，试将真境问飞仙。
酬区启图赠别之作
作者：邓云霄
朝代：明

诗学为箕裘，君家美桥梓。袖中双彩笔，惯绣天孙绮。掷地黄金声，掀云白雪起。咳唾自成珠，粲粲佳公子。公子爱留宾，临歧念楚臣。心随湘岳远，兴入杜兰新。赠我裁骚调，凄凄泣鬼神。郢国元无敌，巴渝岂有人。怜余肮脏骨，落羽湖南去。捐佩自为歌，登楼共谁赋。徘徊黄陵庙，偃息丹枫树。三载始一迁，哀湘仍反顾。劳者惮长征，多君轸远情。匣龙方对舞，塞雁忽孤鸣。岁时行欲暮，云水递微明。展君佳句读，遥想人如玉。琴瑟恋知音，关塞萦心曲。一日犹怨迟，三秋尚嫌速。斯道若狂澜，哇声满世间。阳春日以远，古调谁能攀。欲把雄风赠，南溟浪似山。何时重对酒，沿月棹歌还。
酬姑苏门人陈古白寄怀之作步来韵二首
作者：邓云霄
朝代：明

白头交谊岂应疏，岁岁传书问遂初。怜汝雾藏南谷豹，何时风起北溟鱼？廿年宦拙甘栖遁，三径花深自扫除。牢落閒门惟鸟雀，倚楼遥待吕安车。登高匹练望吴门，犹有知心数子存。老去长悬怀友梦，病馀惭未报君恩。胡尘东北将侵震，王气西南莫向坤。湖海元龙饶侠骨，上书曾著几千言。
酬姑苏门人陈古白寄怀之作步来韵二首·其一
作者：邓云霄
朝代：明

白头交谊岂应疏，岁岁传书问遂初。怜汝雾藏南谷豹，何时风起北溟鱼？廿年宦拙甘栖遁，三径花深自扫除。牢落閒门惟鸟雀，倚楼遥待吕安车。
酬姑苏门人陈古白寄怀之作步来韵二首·其二
作者：邓云霄
朝代：明

登高匹练望吴门，犹有知心数子存。老去长悬怀友梦，病馀惭未报君恩。胡尘东北将侵震，王气西南莫向坤。湖海元龙饶侠骨，上书曾著几千言。
酬张仲攀载酒镜园投赠之作次韵
作者：邓云霄
朝代：明

探梅客向镜中游，画舫沿洄杜若洲。乘兴兼携千日酒，开尊更上一层楼。纷纷世事如春梦，冉冉年华逐水流。老去但知求一醉，江湖空抱札人忧。
酬智海上人步元韵四首
作者：邓云霄
朝代：明

云游不到虎门东，绮语传来字字工。诗律细超禅律外，天花乱落笔花中。远公净界开莲社，陶令閒园对菊丛。相望盈盈衣带水，乘杯奚惮石尤风。锡杖行携挂百钱，曾言酒国胜生天。菜边有肉何妨素，瓮侧藏身或是仙。石磴云来随散步，松房客去更安禅。山中僧腊无花甲，莫向菩提问岁年。名山古刹住来深，只履高踪未易寻。指月拈花知慧性，降龙驯鸽识慈心。见空有相休传钵，悟到无弦可破琴。支许玄谈堪坐对，相期挥麈入双林。罗浮高并赤城标，帘卷层楼紫翠朝。东望三山人未远，西来半偈路还遥。论文说法思联榻，桂水珠江不断潮。鸥鸟溪边时接席，已将生计混渔樵。
酬智海上人步元韵四首·其一
作者：邓云霄
朝代：明

云游不到虎门东，绮语传来字字工。诗律细超禅律外，天花乱落笔花中。远公净界开莲社，陶令閒园对菊丛。相望盈盈衣带水，乘杯奚惮石尤风。
酬智海上人步元韵四首·其三
作者：邓云霄
朝代：明

名山古刹住来深，只履高踪未易寻。指月拈花知慧性，降龙驯鸽识慈心。见空有相休传钵，悟到无弦可破琴。支许玄谈堪坐对，相期挥麈入双林。
酬智海上人步元韵四首·其二
作者：邓云霄
朝代：明

锡杖行携挂百钱，曾言酒国胜生天。菜边有肉何妨素，瓮侧藏身或是仙。石磴云来随散步，松房客去更安禅。山中僧腊无花甲，莫向菩提问岁年。
酬智海上人步元韵四首·其四
作者：邓云霄
朝代：明

罗浮高并赤城标，帘卷层楼紫翠朝。东望三山人未远，西来半偈路还遥。论文说法思联榻，桂水珠江不断潮。鸥鸟溪边时接席，已将生计混渔樵。
酬李定夫过访镜园次韵
作者：邓云霄
朝代：明

深树幽溪抱径斜，竹阴凉借翠云遮。隐居结客开莲社，胜侣分题散笔花。叔宝临风人似玉，安仁归路果如麻。晚将明月随君去，更赠芳郊一片霞。
酬李父母投赠步元韵
作者：邓云霄
朝代：明

百里欣瞻凤在梧，恩波澄彻走天吴。堂悬姑射峰头月，诗探骊龙颔下珠。仙吏花生江令笔，野人渔隐范家湖。閒来倚棹棠阴晚，甘雨霏霏万物苏。
酬欧子建
作者：邓云霄
朝代：明

神交十载亦兰薰，侠气才名迥不群。白眼放歌摇彩笔，黄金结客满青云。传来芳讯双鱼跃，望去仙城一水分。永夜怀人明月里，池前修竹想如君。
酬沈参军华伯寄我山中之作
作者：邓云霄
朝代：明

武林词客旧相闻，鹤立鸡中迥不群。侠气凭陵看说剑，逸才牢落且参军。折腰南国怜黄绶，拄颊西山傲白云。诗寄烟萝清彻骨，知君家世是休文。
酬羊城黄元卿枉顾贻诗
作者：邓云霄
朝代：明

花里溪源有客寻，扁舟乘兴亦山阴。十年问讯虚悬榻，一日论交已断金。当路绿林犹跋扈，空江白鸟自浮沉。郊居俗远堪招隐，对语惟馀松桂心。
酬陈抑之宪副寄怀之作次元韵二首
作者：邓云霄
朝代：明

郊居寥落四无邻，眼底谁堪过问津。白雪调高传锦字，碧云天远忆佳人。浪翻鲸鳄难移棹，壁冷牙弦懒拂尘。肠断泊园好风月，离怀脉脉几经春。清流白石伴幽居，习静投閒与世疏。四面寒塘开水镜，一轮明月抱蟾蜍。何人醒梦还寻鹿？有客持竿不取鱼。长忆论文同刻烛，知君架满邺侯书。
酬陈抑之宪副寄怀之作次元韵二首·其一
作者：邓云霄
朝代：明

郊居寥落四无邻，眼底谁堪过问津。白雪调高传锦字，碧云天远忆佳人。浪翻鲸鳄难移棹，壁冷牙弦懒拂尘。肠断泊园好风月，离怀脉脉几经春。
酬陈抑之宪副寄怀之作次元韵二首·其二
作者：邓云霄
朝代：明

清流白石伴幽居，习静投閒与世疏。四面寒塘开水镜，一轮明月抱蟾蜍。何人醒梦还寻鹿？有客持竿不取鱼。长忆论文同刻烛，知君架满邺侯书。
醉睡
作者：邓云霄
朝代：明

五十年来谪酒星，垆头瓮侧任沉冥。淋淳酣畅予何意，世上于今忌独醒。
采石谪仙楼
作者：邓云霄
朝代：明

采石明霞带晚晴，维舟登眺古今情。客从白月窥金粟，人踏青莲上玉京。鲸背宫袍馀锦浪，鸭头寒酒泻江清。谪仙前后身俱幻，啸倚楼头进百觥。
采茶词
作者：邓云霄
朝代：明

昨夜新雷破嫩芽，旗枪簇簇相交加。持筐女伴相催去，丛云踏碎纷如絮。戴胜啼残日渐西，归溪花满使人迷。竹炉缓焙收清味，芳馥犹含百花气。石泉泱泱胜兰汤，留取输官未敢尝。
采莲曲
作者：邓云霄
朝代：明

若耶溪畔几人家，处处清流漾落花。东流远接镜湖水，洗残西子旧时纱。春鸠昨日催春雨，水长门前三尺许。今朝鹊语报新睛，潮归水落溪湖平。红莲簇簇向人笑，花摇锦浪香风生。临溪女伴娇罗袜，兰舟桂楫乘潮发。绣带朝萦溪里烟，歌声夜泛江边月。细踏船头步步金，偏惊雁落更鱼沈。正怜翠叶如眉黛，又弄珠光荡妾心。两岸紫骝游冶子，缓辔随船不知止。谁识心中别有丝，水深没藕怨江妃。还看双双鸂？浴，复羡鸳鸯两两飞。日暮归来肠断尽，馀香在袖上残机。
采莲曲
作者：邓云霄
朝代：明
体裁：古风

若耶溪畔几人家，处处清流漾落花。东流远接镜湖水，洗残西子旧时纱。春鸠昨日催春雨，水长门前三尺许。今朝鹊语报新睛，潮归水落溪湖平。红莲簇簇向人笑，花摇锦浪香风生。临溪女伴娇罗袜，兰舟桂楫乘潮发。绣带朝萦溪里烟，歌声夜泛江边月。细踏船头步步金，偏惊雁落更鱼沈。正怜翠叶如眉黛，又弄珠光荡妾心。两岸紫骝游冶子，缓辔随船不知止。谁识心中别有丝，水深没藕怨江妃。还看双双鸂�浴，复羡鸳鸯两两飞。日暮归来肠断尽，馀香在袖上残机。
采葛篇
作者：邓云霄
朝代：明

朝采葛，暮采葛。朝行冲雾畏虫蛇，日晚提筐苦饥渴。为絺为绤两般机，卖与他家作嫁衣。年年入山赤双足，百结悬鹑遮尺幅。可怜长袖摇薰风，不到蒙茸深谷中。
重入朗宁署
作者：邓云霄
朝代：明

署冷厌重游，新愁并旧愁。看梅今待腊，把菊昔悲秋。两篆官仍寄，三冬岁欲周。谁家调晚笛，偏倚夕阳楼。
重游东林寺迟袁伯益不至
作者：邓云霄
朝代：明

春风驻马曾游地，往事悠悠已四年。古刹残僧非旧主，香炉睛色又新烟。请看客鬓同黄叶，可悟禅心是白莲。惆怅登临虚夙约，美人迢遁隔江天。
重阳前二日泛木兰堂和黎美周作
作者：邓云霄
朝代：明

芙蓉红袖列成行，秋色虚传是淡妆。星月满船浮绿酒，烟波随处濯沧浪。蝶情未老宜花国，龙性难驯乐水乡。明发登高携胜侣，茱萸还比杜蘅香。
重阳后一日署中听雨看菊二首
作者：邓云霄
朝代：明

菊花还似故园黄，遥忆东篱水竹旁。着雨繁英如有泪，悲秋迁客岂无肠。羁栖远国身仍寄，磊落雄心老更狂。久矣淫霖连朔晦，虚疑风雨妒重阳。凄凄暮雨滞南鸿，冷翠幽香对菊丛。三径已荒摇落后，半生多在别离中。自甘署冷容官拙，敢谓诗穷得句工。赋罢愁霖乡思苦，迢遥飞梦海门东。
重阳后一日署中听雨看菊二首·其一
作者：邓云霄
朝代：明

菊花还似故园黄，遥忆东篱水竹旁。着雨繁英如有泪，悲秋迁客岂无肠。羁栖远国身仍寄，磊落雄心老更狂。久矣淫霖连朔晦，虚疑风雨妒重阳。
重阳后一日署中听雨看菊二首·其二
作者：邓云霄
朝代：明

凄凄暮雨滞南鸿，冷翠幽香对菊丛。三径已荒摇落后，半生多在别离中。自甘署冷容官拙，敢谓诗穷得句工。赋罢愁霖乡思苦，迢遥飞梦海门东。
重阳后五夜镜园小集听泉泛觞戏作问月歌
作者：邓云霄
朝代：明

翻疑东海月，却向小池生。掩映双珠动，澄鲜两镜明。素娥对镜垂珠珥，吾园水镜还如此。广寒深殿乏泉声，转觉吾园更无比。园中有畦兼有泉，听泉漱石集群贤。试问开尊时共醉，何如抱兔只孤眠。低头拍弄池心月，举头笑向嫦娥说。窃药那能脱死生，伤离肯复嗟圆缺。碧海青天夜夜心，恐君绿鬓今成雪。君歌霓羽踏云游，照遍华夷内外州。闻道冰轮三万里，缘何落在小池头。池头贮石沉沉静，依稀月里山河影。漱石已惊通海眼，步蟾愿指升天径。两镜双珠对不移，金波拍弄转离披。由来水月皆空相，只有西方悟者知。
重阳小酌朝爽台看旗峰登高人放风筝作
作者：邓云霄
朝代：明

霜落南天海气清，台侵象外与云平。翠笼烟岫看人小，响戛风筝杂雁声。懒向高山扶蜡屐，遥怜下界似棋枰。秋香未厌东篱晚，只有黄花不世情。
野兴十六首 其一 田家
作者：邓云霄
朝代：明

戴胜啼残宿雨，荷锄斸破春云。垆侧新添数瓮，杖头无用半文。
野兴十六首 其七 采茶
作者：邓云霄
朝代：明

童子才安铛臼，东风已展旗枪。幽径踏云自掇，品泉邀客同尝。
野兴十六首 其三 典衣
作者：邓云霄
朝代：明

鹤氅王薛任好，鹴裘司马非贫。一醉醺醺长日，百年鼎鼎何人。
野兴十六首 其九 栽花
作者：邓云霄
朝代：明

换土栽培香国，围栏妆点花神。前世河阳仙吏，别号汉阴丈人。
野兴十六首 其二 郊游
作者：邓云霄
朝代：明

西日无情自去，东风有意相迎。青草池边放鹤，绿杨堤畔听莺。
野兴十六首 其五 山行
作者：邓云霄
朝代：明

野老今朝兴动，山僧昨日书来。白云一片扶杖，明月千峰入杯。
野兴十六首 其八 泛舟
作者：邓云霄
朝代：明

烟水惟便小艇，风波不到閒身。好对轻鸥野鹤，休论渔父秦人。
野兴十六首 其六 采药
作者：邓云霄
朝代：明

数亩龙耕瑶草，几枝云护琪花。毛女洞前觅路，羽人门外停车。
野兴十六首 其十 种竹
作者：邓云霄
朝代：明

君子珊珊苍玉，佳人楚楚绿衣。五月秋声先到，七贤酒兴同归。
野兴十六首 其十一 采莲
作者：邓云霄
朝代：明

流水周于舍下，轻舟自到门前。暑服新披白葛，吴歌去采红莲。
野兴十六首 其十三 漱流
作者：邓云霄
朝代：明

岛外晴川练光，花底清流锦色。漱馀矶畔潺湲，洗尽胸中荆棘。
野兴十六首 其十二 采菱
作者：邓云霄
朝代：明

浅浦碧茎绕楫，深溪紫角迎船。汉女江妃有意，清风皓月无边。
野兴十六首 其十五 晏起
作者：邓云霄
朝代：明

婚嫁全不关心，理乱何曾到耳。烟霞半觉华山，蝴蝶一帘庄子。
野兴十六首 其十六 独吟
作者：邓云霄
朝代：明

兴到溪山并美，吟成神骨双清。谁分天籁人籁？或似泉声鸟声。
野兴十六首 其十四 枕石
作者：邓云霄
朝代：明

閒来直是眠云，静寄非关醒酒。不知苔色侵衣，一任松花覆首。
野兴十六首 其四 观鱼
作者：邓云霄
朝代：明

无意把滩头钓，有屋名濠上居。乐处自来自往，会心非我非鱼。
野兴十六首·田家
作者：邓云霄
朝代：明

戴胜啼残宿雨，荷锄斸破春云。垆侧新添数瓮，杖头无用半文。西日无情自去，东风有意相迎。青草池边放鹤，绿杨堤畔听莺。鹤氅王薛任好，鹴裘司马非贫。一醉醺醺长日，百年鼎鼎何人。无意把滩头钓，有屋名濠上居。乐处自来自往，会心非我非鱼。野老今朝兴动，山僧昨日书来。白云一片扶杖，明月千峰入杯。数亩龙耕瑶草，几枝云护琪花。毛女洞前觅路，羽人门外停车。童子才安铛臼，东风已展旗枪。幽径踏云自掇，品泉邀客同尝。烟水惟便小艇，风波不到閒身。好对轻鸥野鹤，休论渔父秦人。换土栽培香国，围栏妆点花神。前世河阳仙吏，别号汉阴丈人。君子珊珊苍玉，佳人楚楚绿衣。五月秋声先到，七贤酒兴同归。流水周于舍下，轻舟自到门前。暑服新披白葛，吴歌去采红莲。浅浦碧茎绕楫，深溪紫角迎船。汉女江妃有意，清风皓月无边。岛外晴川练光，花底清流锦色。漱馀矶畔潺湲，洗尽胸中荆棘。閒来直是眠云，静寄非关醒酒。不知苔色侵衣，一任松花覆首。婚嫁全不关心，理乱何曾到耳。烟霞半觉华山，蝴蝶一帘庄子。兴到溪山并美，吟成神骨双清。谁分天籁人籁？或似泉声鸟声。
金焦
作者：邓云霄
朝代：明

金焦郁相望，佳气晓森森。烟水开天镜，鱼龙识梵音。垂纶任氏意，鼓楫谢公心。悟得忘机理，鸥盟尚可寻。
金陵元夕
作者：邓云霄
朝代：明

繁华六代古今稀，灯夕烟花满帝畿。天净金波偏泛滥，春寒火树自芳菲。千群游骑冲尘过，几处行云绕曲飞。更听笙箫空外落，高台应有凤凰归。
金陵怀古
作者：邓云霄
朝代：明

玉树徒伤野草腓，梁台陈苑眼中稀。遗风六代繁华尽，王气千年历数归。寂寞园陵龙去远，逶迤城郭燕来飞。宫门下马频回首，万里孤臣泪满衣。
金陵秋兴六首
作者：邓云霄
朝代：明

晚出城西望，平沙浩渺茫。昏鸦点古渡，野水落寒塘。阅世东流急，怀人鸟路长。莫将孤客鬓，来比菼葭苍。去去秦淮水，微波蹙细鳞。尚浮千古月，几泛六朝人。春到才通舫，秋来只渐轮。因悲时代改，东海总成尘。一作愁霖唱，寒蛩亦和歌。漏天谁复补？浊浪更扬波。瓮牖嗟薪桂，侯门换绮罗。沉沉江路黑，时报绿林过。残柳如新柳，依然作淡黄。纵能牵弱缕，终觉怯繁霜。少妇房栊冷，征人道路长。谁家过巧夕，不忍望银潢。高楼闻晚笛，一半入商声。孤雁惊翻叫，流云惨不征。凄凉前日事，叹息几时平？正喜消残暑，霜天寒又生。鸿来燕已去，中道岂相期。浮世多行役，何人免别离？酒迎寒露菊，心折故园枝。只恐东篱笑，归来已后时。
金陵秋兴六首·其一
作者：邓云霄
朝代：明

晚出城西望，平沙浩渺茫。昏鸦点古渡，野水落寒塘。阅世东流急，怀人鸟路长。莫将孤客鬓，来比菼葭苍。
金陵秋兴六首·其三
作者：邓云霄
朝代：明

一作愁霖唱，寒蛩亦和歌。漏天谁复补？浊浪更扬波。瓮牖嗟薪桂，侯门换绮罗。沉沉江路黑，时报绿林过。
金陵秋兴六首·其二
作者：邓云霄
朝代：明

去去秦淮水，微波蹙细鳞。尚浮千古月，几泛六朝人。春到才通舫，秋来只渐轮。因悲时代改，东海总成尘。
金陵秋兴六首·其五
作者：邓云霄
朝代：明

高楼闻晚笛，一半入商声。孤雁惊翻叫，流云惨不征。凄凉前日事，叹息几时平？正喜消残暑，霜天寒又生。
金陵秋兴六首·其六
作者：邓云霄
朝代：明

鸿来燕已去，中道岂相期。浮世多行役，何人免别离？酒迎寒露菊，心折故园枝。只恐东篱笑，归来已后时。
金陵秋兴六首·其四
作者：邓云霄
朝代：明

残柳如新柳，依然作淡黄。纵能牵弱缕，终觉怯繁霜。少妇房栊冷，征人道路长。谁家过巧夕，不忍望银潢。
金鳌洲观灯歌
作者：邓云霄
朝代：明

君不见金鳌海上泛神洲，缥缈蓬壶相对浮。佳气三天来皓鹤，人家两岸映红楼。东官圆沙古有兆，已见鳌头标石峤。宝塔能将瑞霭笼，桃津定占春江晓。谁持玉尺及青鸟，幻出金茎在画图。集事群工来若子，九仞巍峨此经始。成梁不籍祖龙鞭，奠磉实环功德水。万户烟花近上元，溶溶新浪起雷门。六鳌忽驾三山至，总向洲前劝绿樽。银灯火树春宵合，蚖脂豹髓纷照灼。玳瑁筵中醉使君，同游才子气如云。登龙共是仙舟客，更和青莲五色文。万艘千舸相鳞次，妙工名讴欢动地。醉来休问夜何其，但觉钧天异人世。斗转参移玉漏稀，火城遥送使君归。留连诸子犹浮白，立望征帆彩鹢飞。曲江红杏入袍新，鳌禁犹悬隔岁春。握兰傲吏沽千石，迟尔看花第一人。
钱山人功甫斗室
作者：邓云霄
朝代：明

吴门甲第自连云，斗室萧然见此君。几隐乌皮无俗客，庭垂绿树有清芬。荆扉雪满时餐柏，土锉烟□懒卖文。屈指江南高士传，独怜孤鹤在人群。
铜陵执热书怀十首，时苦旱
作者：邓云霄
朝代：明

悲秋谁作赋，病客反思秋。赤日高如许，金风不可求。闻雷空望霈，过雨黯然收。时著芒鞋去，临江倚竹楼。火云连赤阪，永日苦如年。转恐金成溢，翻忧海变田。商羊何处舞，阴石更须鞭。愿得仙公术，端居在冷泉。峨眉多积雪，冬夏不曾消。野鼠甘寒冷，长松荫泬㵳。科头思绝巘，赤脚望层霄。缩地安能到，因期白鹤招。回思童稚岁，转忆舞雩凉。散发夏终日，持竿水一方。长为冠带束，辄苦应酬忙。内热非关暑，无何有是乡。纵有冰纨扇，难消大块炉。玄霜何日致，肺病几时苏。河朔须豪饮，肥？立可屠。铜陵多洞穴，怪不类宜都。吴牛犹喘月，阴鸟未呼风。直苦炎难度，虚疑日再中。冷然期列子，挥手问鸿蒙。更有清凉宇，徒思沧海东。吾家有丛竹，下映碧潭幽。过夏疑无午，含风早觉秋。茶瓜时可禦，童冠日同游。一别红尘远，星霜已八周。铜陵虽执热，犹胜在吴门。已脱簿书累，而无车马烦。下帘成小隐，对客祗清言。悟得逍遥理，凉风满北轩。忽忆弹清角，呼儿理素琴。弦长知调古，夜静觉堂深。山水千秋意，鸾皇此夜心。客愁连玉轸，早已变南音。新茶烹顾渚，寒簟展湘波。睡破一床月，清消午夜魔。暑深秋气近，帘静砌虫多。节序催乡思，临风发浩歌。
铜陵执热书怀十首，时苦旱·其一
作者：邓云霄
朝代：明

悲秋谁作赋，病客反思秋。赤日高如许，金风不可求。闻雷空望霈，过雨黯然收。时著芒鞋去，临江倚竹楼。
铜陵执热书怀十首，时苦旱·其七
作者：邓云霄
朝代：明

吾家有丛竹，下映碧潭幽。过夏疑无午，含风早觉秋。茶瓜时可禦，童冠日同游。一别红尘远，星霜已八周。
铜陵执热书怀十首，时苦旱·其三
作者：邓云霄
朝代：明

峨眉多积雪，冬夏不曾消。野鼠甘寒冷，长松荫泬㵳。科头思绝巘，赤脚望层霄。缩地安能到，因期白鹤招。
铜陵执热书怀十首，时苦旱·其九
作者：邓云霄
朝代：明

忽忆弹清角，呼儿理素琴。弦长知调古，夜静觉堂深。山水千秋意，鸾皇此夜心。客愁连玉轸，早已变南音。
铜陵执热书怀十首，时苦旱·其二
作者：邓云霄
朝代：明

火云连赤阪，永日苦如年。转恐金成溢，翻忧海变田。商羊何处舞，阴石更须鞭。愿得仙公术，端居在冷泉。
铜陵执热书怀十首，时苦旱·其五
作者：邓云霄
朝代：明

纵有冰纨扇，难消大块炉。玄霜何日致，肺病几时苏。河朔须豪饮，肥？立可屠。铜陵多洞穴，怪不类宜都。
铜陵执热书怀十首，时苦旱·其五
作者：邓云霄
朝代：明
体裁：五言律诗

纵有冰纨扇，难消大块炉。玄霜何日致，肺病几时苏。河朔须豪饮，肥�立可屠。铜陵多洞穴，怪不类宜都。
铜陵执热书怀十首，时苦旱·其八
作者：邓云霄
朝代：明

铜陵虽执热，犹胜在吴门。已脱簿书累，而无车马烦。下帘成小隐，对客祗清言。悟得逍遥理，凉风满北轩。
铜陵执热书怀十首，时苦旱·其六
作者：邓云霄
朝代：明

吴牛犹喘月，阴鸟未呼风。直苦炎难度，虚疑日再中。冷然期列子，挥手问鸿蒙。更有清凉宇，徒思沧海东。
铜陵执热书怀十首，时苦旱·其十
作者：邓云霄
朝代：明

新茶烹顾渚，寒簟展湘波。睡破一床月，清消午夜魔。暑深秋气近，帘静砌虫多。节序催乡思，临风发浩歌。
铜陵执热书怀十首，时苦旱·其四
作者：邓云霄
朝代：明

回思童稚岁，转忆舞雩凉。散发夏终日，持竿水一方。长为冠带束，辄苦应酬忙。内热非关暑，无何有是乡。
铜雀妓
作者：邓云霄
朝代：明

玉衣知不举，铜雀若为登。漳水歌同咽，浮云势共崩。高枝无挂剑，石椁岂铭滕。独有台前月，光连汉帝陵。
银河
作者：邓云霄
朝代：明

终古贯天经，迢遥浅更清。雨云空自变，风浪静无声。一水盈盈阔，双星夜夜情。谁持河畔石，再去问君平。
锡山驿秋晓
作者：邓云霄
朝代：明

旅食愁无寐，推蓬问驿亭。峰明斜抱月，河侧倒漂星。日跃鸡先觉，钟残世渐醒。独怜枫树色，倏忽换丹青。
镜园大堤新成季秋望后之夕陈抱一陈永平步月敲门过访余方独酌未眠共醉分赋
作者：邓云霄
朝代：明

大堤浅浦直如弦，步月何须访戴船。门外小尨休浪吠，松间野鹤本无眠。黄花兴发登台后，绿酒情深秉烛前。君看冰轮空万里，酒星犹自亘长天。
镜园社集得凉字
作者：邓云霄
朝代：明

花外明湖带草堂，泠泠水镜漾清光。蓬池不乏洪波咏，河朔宜传避暑觞。人倚高台遥倒影，虹拖片雨送微凉。兴剩来有搴芳意，处处蘅兰杜若香。
镜园秋杪芙蓉盛开黎美周再携酒过赏凌澹兮韩煦仲周石林彭洞虚修六上人共集流觞得霞字
作者：邓云霄
朝代：明

绿尊荡漾泛红霞，坐映芙蓉树树花。狂客正酣花下酒，高僧偏爱雨前茶。好风凉月开三径，诗兴禅心总一家。若使流杯能渡海，便裁荷叶制袈裟。
镜园秋集同用闻山二字 白露前二日 其一
作者：邓云霄
朝代：明
体裁：七言律诗

落日高台对晚醺，芳尊同调自为群。红尘水外隔朝市，清籁林间净听闻。野鹤迎秋新警露，远山横翠半沉云。可怜一片空明界，塞北江南■未分。
镜园秋集同用闻山二字 白露前二日 其二
作者：邓云霄
朝代：明
体裁：七言律诗

鸥鸟还输隐吏閒，馀酣矶畔漱潺湲。坐来白石清流里，疑到三湘七泽间。夕网鱼虾翻几案，秋风蒪脍忆乡关。扁舟径可如张翰，词赋何须学子山。
镜园秋集同用闻山二字·白露前二日
作者：邓云霄
朝代：明

落日高台对晚醺，芳尊同调自为群。红尘水外隔朝市，清籁林间净听闻。野鹤迎秋新警露，远山横翠半沉云。可怜一片空明界，塞北江南■未分。鸥鸟还输隐吏閒，馀酣矶畔漱潺湲。坐来白石清流里，疑到三湘七泽间。夕网鱼虾翻几案，秋风蒪脍忆乡关。扁舟径可如张翰，词赋何须学子山。
镜园篇为刘百世赋园傍湖水故名
作者：邓云霄
朝代：明

谁家池馆好乘凉，正忆临流一漱芳。骑马红尘元市郭，入门绿野变江乡。江乡乱水侵花径，淡扫明湖开晓镜。河伯轩窗忽倒翻，鲛人帘户相辉映。空阔望霏微，盘龙昨夜归。彩鸾云外舞，金鹊影中飞。地为玉匣天为盖，雾幌霞绡无粉绘。宝靥平分杨柳眉，菱花半罥芙蓉带。一片寒光散夕阴，四规气色自萧森。夷则会闻沉井底，玄冥今见出江心。井底与江心，依希通贝阙。玳瑁高台能□风，珊瑚小架偏横月。澄明天水两相和，黛敛亭亭洛浦波。雨过似经神女照，烟消恍被仙人磨。御沟流出帝城东，知有清辉接魏宫。已占湖光燕市外，何须敕赐剡川中。季真风调如之子，水镜先生差可拟。炯炯虚襟照胆肝，泠泠雅韵无尘滓。留宾杯酒泛涟漪，风急台高冷浸肌。座上恐逢苍水使，檐前休挂白龙皮。
镜池待月二首
作者：邓云霄
朝代：明

银河清浅映银塘，遥望东方吐瑞光。闻道素娥将对镜，好交青鸟去催妆。冰轮欲动摇星佩，琼阙徐开散桂香。试问池边延伫者，荷衣能得似霓裳。广寒游罢常疑梦，对酒临风有所思。暑气乍消神女雨，夜光将到影娥池。遥怜拥雾云鬟湿，转觉凌波玉步迟。何事宝妆今夕减？只应东海晚潮知。
镜池待月二首·其一
作者：邓云霄
朝代：明

银河清浅映银塘，遥望东方吐瑞光。闻道素娥将对镜，好交青鸟去催妆。冰轮欲动摇星佩，琼阙徐开散桂香。试问池边延伫者，荷衣能得似霓裳。
镜池待月二首·其二
作者：邓云霄
朝代：明

广寒游罢常疑梦，对酒临风有所思。暑气乍消神女雨，夜光将到影娥池。遥怜拥雾云鬟湿，转觉凌波玉步迟。何事宝妆今夕减？只应东海晚潮知。
长安古意
作者：邓云霄
朝代：明

燕甸风流胜洛阳，莺花三月绣成行。云迎旭日连鳷鹊，霞散长虹绕凤凰。凤凰鳷鹊临驰道，驰道杨垂玉沟草。七贵香车佳气多，五侯珠履春光早。侯门公子日联翩，白哲青丝傲少年。舞榭歌台纷扑地，哀弦急管闹喧天。一生美妾过三百，岂吝新丰斗十千。十千三百欢娱处，醉倒红妆不知曙。庭院偏栽夜合花，池塘尽种相思树。相思夜合度寒宵，百态千容各斗娇。春风飞鞚龙为马，明月横吹凤作箫。凤箫龙马势侵云，蜀锦齐纨日日新。腰间宝铗光流雪，头上犀簪气辟尘。犀簪宝铗万人誇，踏絮寻芳乐事赊。共携侠客荆高辈，遥指红楼第一家。红楼少女孰当垆，似识真娘与薛涛。一见清容心自醉，千金买笑价能高。千金买笑留连久，铜盘吐蜡明如昼。拂袖低垂弱柳腰，弹筝半出柔荑手。柔荑弱柳不胜春，对客含羞倚绣茵。生憎织女经年度，笑杀嫦娥不嫁人。嫦娥织女怜孤独，忍使巫山空六六。上客何妨脱鹔鹴，仙郎更请翻鸲鹆。鹔鹴鸲鹆醉如泥，步入天台路易迷。烟花洞口春方好，歌舞楼头月未低。春来歌舞欢无已，更怀匕首临燕市。肯拚身命若鸿毛，直把肝肠照秋水。交通戚畹与貂珰，豪横由来不可当。剧孟一身堪敌国，郭翁片语挫侯王。别有权门负天宠，左平右墄相矜重。结客批根并引绳，下交执辔兼摩踵。家藏金穴辟铜山，异宝周搜到百蛮。火浣侍儿皆曳地，摩尼诸婢动鸣环。天道由来有亏损，突兀冰山愁见睍。长信宫中斗锦鸡，咸阳市上牵黄犬。魏其池馆静无喧，夜雨狐啼霍氏门。可叹张罗无燕雀，何须沁水夺田园。长安大道平如掌，几见摧轮翻道上。贺监应思镜水波，陶君自老山中相。已矣乎归去来，书生十载困蒿莱。嘶风蹀躞至燕市，何时更筑黄金台？幽兰莫道无人赏，谷底春风亦自开。
长安大道行
作者：邓云霄
朝代：明

高楼错如绣，大道平如水。裘马彼何人，经过赵与李。斗鸡入南坊，蹴鞠归下里。几群珠履随，十丈香尘起。横冲丞相车，唾骂金吾子。自倚椒房亲，骄矜极奢侈。一朝恩爱夺，门径生荆杞。谁言大道平，往往催辀死。
长安少侯行
作者：邓云霄
朝代：明

长安大道逢少侯，传呼冠盖若云浮。扇开翡翠明金勒，香逐旃檀控紫骝。借问君侯年十几，仙居甲第阿那里。笑指皇城东北陬，琼楼绮阁中天起。自言乃祖识真龙，先建麒麟第一功。铁券金章联奕叶，生年二八有重封。椒房戚畹姻连理，十世分茅三尚主。西馆金张未敢窥，东床赵李争相取。新娶佳人十五馀，金塘春水映芙蕖。绿珠碧玉随为媵，掩面含羞捧佩琚。娇歌妙舞青楼晚，火树银灯霄彻旦。帐底鸾栖楚雨浓，钗头燕亸巫云散。平明步入明光宫，剑舄横冲豹尾中。黄帕笼盘传赐食，绯衣中使竞趋风。归来门巷纷车马，半揖公卿尽为亚。灌夫骂酒寂无言，强项董宣先肯下。豪雄意气骋遨游，七国三边不解忧。自负魏其新得宠，谁怜李广未封侯？锦袖珠袍摇白晢，道旁观者皆辟易。富贵何曾识一丁，太玄闭户知何益。
长安明月篇
作者：邓云霄
朝代：明

琉璃碾破碧云堆，仙子银屏次第开。淡扫蛾眉安玉匣，高悬鸾镜下瑶台。蛾眉鸾镜舒清眺，东海冰轮送秋晓。雾幌初褰七宝妆，琼章早报三青鸟。霓裳天乐沸云流，此夜群仙尽出游。绿发吹笙遥跨鹤，紫箫骑风晚登楼。曾从天路招灵鹊，更隔明河笑女牛。女牛灵鹊佳期暮，天上人间几相误。怅望停棱已可怜，凄凉抱兔应难度。苍茫云水广寒空，叹息红颜闭六宫。莫问涂黄羞满月，只将团扇怨秋风。铜龙夜咽天河水，玉辇征歌乘月起。流素偏归凝碧边，扬辉只在昭阳里。五侯七贵竞繁华，风月宵宵赵李家。红锦缠头调宝瑟，银钿击节奏琵琶。潘安卫玠千金马，韦娘苏小倾城价。锦帐流苏不放春，铜盘吐蜡消长夜。荡子倡楼日易迷，归来明月已沉西。但矜楼上冰姿好，不惜闺中玉箸啼。别有空房二八女，征夫远赴辽阳戍。月暗斜笼夜合花，流萤乱点相思树。绣户秋深冷疑茵，沙场落月闪青磷。受降城外风前笛，无定河边梦里人。挥杯试问天边月，含情细向嫦娥说。处处柔肠叹合离，年年香魄嗟圆缺。合离圆缺异悲欢，才子佳人怅各天。既催牛渚乘流句，又落江州司马船。可厌尘寰多意绪，寒蟾为我调霜杵。乞将灵药蜕凡胎，飞仙挟去云为侣。
长安春日
作者：邓云霄
朝代：明

春入皇州佳气多，五陵裘马日经过。燕回自学平阳舞，莺啭宜调子夜歌。竹下步来遗翠珥，花间笑出抱云和。谁怜南陌人如玉，独饲春吞怨绮罗。
长安老山人行
作者：邓云霄
朝代：明

烟霞自逐长安杖，鹤怨猿愁空蕙帐。周猎希寻渭水竿，汉庭已厌商山相。耳聋不觉市朝喧，日暮愁过七贵门。秋色迎寒貂已敝，谈锋罢战舌犹存。近来年少气如云，眼底绨袍孰识君。堪叹出山泉水浊，当年未读北山文。
长干行
作者：邓云霄
朝代：明

飞絮乱春心，落花侵履迹。步出大长干，香车密如织。油幢翠羽扇，珠箔镂金床。争驰红尘里，环佩声琅锵。相逢谁最好，王谢两家郎。
长干行二首
作者：邓云霄
朝代：明

同住长乾陌，经年来往稀。采莲相借问，并着画船归。归去好相邀，君家近或遥。横塘斜宛转，绿水浸红桥。
长干行二首·其一
作者：邓云霄
朝代：明

同住长乾陌，经年来往稀。采莲相借问，并着画船归。
长干行二首·其二
作者：邓云霄
朝代：明

归去好相邀，君家近或遥。横塘斜宛转，绿水浸红桥。
长歌行送米仲诏年丈调六合令
作者：邓云霄
朝代：明

主人闲斋对石丈，厌向尘容走俗状。锦心壁上挂奚囊，风雅坛中称社长。偶然捧缴寄微官，飞舄聊寻勾漏丹。岂料瞿塘春水急，空嗟蜀道古来难。去年曾理烟波艇，越水吴山探寥迥。芒鞋竹杖苦未竟，梦寐常到东南境。谒选翻为六合游，片帆遥指石城秋。观涛好试枚乘笔，沽酒应登孙楚楼。六朝词赋无标格，庭花玉树何萧索。他年迟我泛秦淮，长啸一声江练白。
长笛篇
作者：邓云霄
朝代：明

月照高楼凉浸水，风刮秋衣人独倚。湘南奇客好新弄，当窗拭袖调纤指。此时河转众星稀，声绕琼宫高处飞。顾兔佳人遥罢舞，临桥仙子乍停机。曲遍人天离恨远，残梅落尽衰杨晚。霜露空凋少妇颜，关山不见征人返。谁家少妇歇清砧，闻笛迟回折寸心。苦月斜连萤影度，愁云暗结雁声沉。忽然孤愤如裂石，寒天九月驱霹雳。鱼龙起舞鸟兽呼，侠游年少头先白。馀音散落胡天秋，边马长嘶脱辔头。无定河边青冢外，野磷枯骨哭啾啾。我昔离家越两载，转眼风烟时序改。听罢翻憎夜似年，更阑益觉愁如海。问君此曲传者谁，宋祎子野是吾师。搜竹行穷湘水岸，调声直写鹧鸪悲。一吹巫峡来神女，三奏断猿浑不语。周游湖海鲜知音，今夜胡床乘月举。燕云缥缈接洞庭，曲终遥望楚峰青。
长至值家慈寿日
作者：邓云霄
朝代：明

朝来云物待书祥，游子瞻云更望乡。葭管先回南国暖，槛梅应照北堂觞。百年惟祝人难老，一线初添日渐长。梦到家筵供雪笋，灯前儿女列成行。
长至后一日陈永平表弟同梨涌诸乡老集我德星堂步永平韵
作者：邓云霄
朝代：明

迎长命酌小堂开，有客翩翩结驷来。杖屦喜随三老后，葭灰初报一阳回。清酣欲作梅花梦，淑气先薰竹叶杯。痛饮留髡仍听雨，诗成无待黑云催。
长至日邀李烟客王鸣吉杜亭甫小酌紫烟楼看早梅
作者：邓云霄
朝代：明

一番花信一番风，试向梅梢问化工。嫩蕊才开三两点，微阳应在有无中。旧愁总付东流水，新历将催北去鸿。香雪霏霏邀作赋，举杯先酹广平公。
长门怨二首
作者：邓云霄
朝代：明

一种宫中月，愁人独夜看。光辉流别殿，歌舞未曾阑。妾妒矜新宠，君恩落旧欢。素娥青桂里，相对两同寒。昔日黄金屋，秋来遍网丝。佳人掌上舞，薄命镜中知。砌冷蛩声急，庭空雁影悲。白头吟更苦，词客亦相欺。
长门怨二首·其一
作者：邓云霄
朝代：明

一种宫中月，愁人独夜看。光辉流别殿，歌舞未曾阑。妾妒矜新宠，君恩落旧欢。素娥青桂里，相对两同寒。
长门怨二首·其二
作者：邓云霄
朝代：明

昔日黄金屋，秋来遍网丝。佳人掌上舞，薄命镜中知。砌冷蛩声急，庭空雁影悲。白头吟更苦，词客亦相欺。
门有车马客行
作者：邓云霄
朝代：明

侯门势翕赫，气与秋天高。结交遍海内，轩盖同游遨。歌钟日夜起，弦管声嘈嘈。欢呼屋瓦振，饮博各分曹。借问堂上客，皆云五陵豪。落花随玉舄，华烛粲珠袍。三杯意气豁，慷慨视宝刀。申言恩义重，泰岱轻鸿毛。一朝人事别，田窦相倾夺。众宾掉臂去，相弃如屣脱。昔时歌舞地，日暮呼鸧鸹。得宠交自深，失势情斯割。为谢书门者，毋劳更咄咄。
问吴翁晋病
作者：邓云霄
朝代：明

怜君野鹤姿，心期在寥廓。一官厌拘束，五蕴若熏灼。青眼不逢人，白昼长闭阁。维摩岂示病，枚叟堪谈谑。鸡骨尚支床，茶臼换捣药。人非金石固，日苦穷愁铄。谁知放旷士，自启太和龠。灵根异术芝，秘方辟卢鹊。高枕黄庭经，幻迹任龙蠖。
问张维成病兼邀夜话
作者：邓云霄
朝代：明

交游漫说半中原，十载知心独尔存。眼底寒暄同逆旅，病中风雨易黄昏。著书徒益相如渴，罗雀谁过翟氏门。便可支愁共沉醉，短檠犹足照青尊。
问春燕
作者：邓云霄
朝代：明

软泥香处落花频，千里重来已暮春。昔日空梁还旧垒，今年清署是新人。飞飞尚忆堂前梦，袅袅如矜掌上身。莫学趋炎向华屋，忽看南舍又东邻。
问柳寻花和贞元作
作者：邓云霄
朝代：明

峰蝶随人共采芳，徘徊幽径度横塘。几家堪系行春马，何处新成碎锦坊？丝拂青楼摇翠黛，香生白雪映红妆。南天别是韶华地，不数韶华与洛阳。
问讯区用孺谪居滁阳囧寺
作者：邓云霄
朝代：明

谁读遗骚怨谪居，风烟南望眇愁予。怀人不隔三湘水，经岁难逢尺素书。世往亭荒空对酒，卧中山色尽环滁。遥怜苜蓿秋原满，天马歌残意有馀。
闰三月
作者：邓云霄
朝代：明

春残逢闰日舒长，何处游人尚着忙？漫道花深催绿酒，转愁官厄似黄杨。空斋药里耽新病，微雨瓜田忆故乡。郎署从来能滞客，古今奚但有冯唐。
闰六月望日立秋
作者：邓云霄
朝代：明

剩得閒身水石旁，眠云弄月醉波光。西风又到双梧树，北牖新添六月凉。阶下候虫知节序，镜中华发问行藏。秋来多少思莼客，得似登楼在故乡。
闰六月末伏立秋后五日广文邱鸣珂先生过访小园泛杯芳荪亭同用秋字
作者：邓云霄
朝代：明

客来同调自相求，杯泛鸣泉共枕流。小径藤萝经雨密，仙家鸡犬隔村幽。暑残三伏仍逢闰，竹冷千竿早入秋。惭愧行厨似香积，还输苜蓿在斋头。
闲居七咏孙建侯赋 其一 映雪
作者：邓云霄
朝代：明

开窗临积雪，片玉坠遥天。鹤氅相辉映，人如姑射仙。
闲居七咏孙建侯赋 其七 酒楼
作者：邓云霄
朝代：明

大江如鸭绿，荡漾对糟丘。座上客常满，何如孙楚楼。
闲居七咏孙建侯赋 其三 枕流
作者：邓云霄
朝代：明

风泉清午梦，高揖颍川人。冷冷从人耳，欲洗本无尘。
闲居七咏孙建侯赋 其二 闭户
作者：邓云霄
朝代：明

却扫谢时流，秘书卧常把。谁知不出户，可以见天下。
闲居七咏孙建侯赋 其五 长啸
作者：邓云霄
朝代：明

昔读成公赋，曾登阮籍台。半空闻逸响，疑有凤飞来。
闲居七咏孙建侯赋 其六 作赋
作者：邓云霄
朝代：明

锦囊行处得，彩笔梦中辉。赋就金声起，严霜尽倒飞。
闲居七咏孙建侯赋 其四 漱石
作者：邓云霄
朝代：明

松□烹白石，绝粒漱云根。齿敝舌长在，深思老氏言。
闲居七咏孙建侯赋·映雪
作者：邓云霄
朝代：明

开窗临积雪，片玉坠遥天。鹤氅相辉映，人如姑射仙。却扫谢时流，秘书卧常把。谁知不出户，可以见天下。风泉清午梦，高揖颍川人。冷冷从人耳，欲洗本无尘。松□烹白石，绝粒漱云根。齿敝舌长在，深思老氏言。昔读成公赋，曾登阮籍台。半空闻逸响，疑有凤飞来。锦囊行处得，彩笔梦中辉。赋就金声起，严霜尽倒飞。大江如鸭绿，荡漾对糟丘。座上客常满，何如孙楚楼。
闲居杂诗二十首
作者：邓云霄
朝代：明

日日可休沐，高斋常晏如。卧游半壁画，坐隐一床书。岁月闲中永，宾朋病后疏。门前春草合，谁识散曹居。叩门云落帽，知是远山僧。且洗风尘足，休论大小乘。龙难藏一钵，鼠已啮孤藤。借问西来路，如君到未曾。春残花落深，乘兴共登临。翠柳摇佳色，黄鹂复好音。游人看断续，天气半晴阴。寄谢采桑妇，谁轻南陌金。下帘授老易，细雨洒庭虚。往事据梧外，闲心散帙馀。花飞春渐老，懒与世弥疏。幸接东邻子，高文一起予。侯家连戚畹，裘马气翩翩。系腰丈二组，门依尺五天。已誇金作穴，宁惜埒铺钱。却笑南邻客，安贫学草玄。驱车出广陌，道遇斗鸡儿。上巳催游兴，春光正尔时。墙外鞦韆影，桃李路傍枝。可是王昌侣，香风处处随。桑落长年悲，秋风日夜吹。未将云作液，那免鬓成丝。笑酌三杯后，陶然百不思。刘伶与阮籍，生愧不同时。弱心馀一寸，载得许多愁。久客年为日，远书春到秋。天寒邻杵急，木落晚蝉稠。渐觉凉衿薄，中宵搅敝裘。闲来无一事，永日坐观棋。谱外传神秘，机深下子迟。手谈浑不语，柯烂已多时。自得仙家趣，人间未许知。习静高斋久，沈屙尚未消。移床安药臼，傍竹结茶寮。羸病宜跨鹤，疏慵好弃瓢。后来漆园吏，幽意在逍遥。远蹑西风上，层城独眺间。霜威初变柳，雾气欲沈山。泪逐南云落，心随早雁还。可怜三径处，芳草锁柴关。客到征诗债，人来索药钱。苦吟侵瘦骨，旅食又经年。苏晋斋偏醉，维摩病是禅。无生欲有寄，何处问诸天。睡癖非全懒，黄庭落枕中。谷神元寂静，火候在虚空。天上朝群帝，淮南忆八公。玉京眇何许，遥隔片云红。读罢古思边，虚堂片月悬。光浮乌鹊外，影落绣帏前。怨妇思朝暮，征人自岁年。刀头空有问，破镜几时圆。九日登高处，西山最上头。乡关疑在眼，云物不胜秋。鼓角侵胡塞，烽烟绕汉州。穷边多老将，念尔未封侯。狐兔晚骎骎，秋郊草正深。呼鹰看侠少，喜猎见童心。聚饮收残网，论功索赐金。官閒无薄禄，不愧伐檀吟。剥啄不相呼，庭除长绿芜。病因书是癖，人与古为徒。诗赋穷诸体，波澜障别途。沈思何所似，铁网取珊瑚。吴越连三楚，东南半陆沈。奔涛万壑斗，野哭四天阴。蜃气空成市，龙宫直傍岑。商霖殊太急，尧警若为心。南国泪如雨，滇池血作波。沈冤天地老，新魂岁时多。谁念向隅泣，还闻鼓缶歌。黄金台上草，莫遣野麋过。扶筇到远寺，为赴老僧招。谈柄挥松叶，清羡煮菊苗。月凉如坐水，梵响似闻潮。白业非难就，青山信可骄。
闲居杂诗二十首·其一
作者：邓云霄
朝代：明

日日可休沐，高斋常晏如。卧游半壁画，坐隐一床书。岁月闲中永，宾朋病后疏。门前春草合，谁识散曹居。
闲居杂诗二十首·其七
作者：邓云霄
朝代：明

桑落长年悲，秋风日夜吹。未将云作液，那免鬓成丝。笑酌三杯后，陶然百不思。刘伶与阮籍，生愧不同时。
闲居杂诗二十首·其三
作者：邓云霄
朝代：明

春残花落深，乘兴共登临。翠柳摇佳色，黄鹂复好音。游人看断续，天气半晴阴。寄谢采桑妇，谁轻南陌金。
闲居杂诗二十首·其九
作者：邓云霄
朝代：明

闲来无一事，永日坐观棋。谱外传神秘，机深下子迟。手谈浑不语，柯烂已多时。自得仙家趣，人间未许知。
闲居杂诗二十首·其二
作者：邓云霄
朝代：明

叩门云落帽，知是远山僧。且洗风尘足，休论大小乘。龙难藏一钵，鼠已啮孤藤。借问西来路，如君到未曾。
闲居杂诗二十首·其二十
作者：邓云霄
朝代：明

扶筇到远寺，为赴老僧招。谈柄挥松叶，清羡煮菊苗。月凉如坐水，梵响似闻潮。白业非难就，青山信可骄。
闲居杂诗二十首·其五
作者：邓云霄
朝代：明

侯家连戚畹，裘马气翩翩。系腰丈二组，门依尺五天。已誇金作穴，宁惜埒铺钱。却笑南邻客，安贫学草玄。
闲居杂诗二十首·其八
作者：邓云霄
朝代：明

弱心馀一寸，载得许多愁。久客年为日，远书春到秋。天寒邻杵急，木落晚蝉稠。渐觉凉衿薄，中宵搅敝裘。
闲居杂诗二十首·其六
作者：邓云霄
朝代：明

驱车出广陌，道遇斗鸡儿。上巳催游兴，春光正尔时。墙外鞦韆影，桃李路傍枝。可是王昌侣，香风处处随。
闲居杂诗二十首·其十
作者：邓云霄
朝代：明

习静高斋久，沈屙尚未消。移床安药臼，傍竹结茶寮。羸病宜跨鹤，疏慵好弃瓢。后来漆园吏，幽意在逍遥。
闲居杂诗二十首·其十一
作者：邓云霄
朝代：明

远蹑西风上，层城独眺间。霜威初变柳，雾气欲沈山。泪逐南云落，心随早雁还。可怜三径处，芳草锁柴关。
闲居杂诗二十首·其十七
作者：邓云霄
朝代：明

剥啄不相呼，庭除长绿芜。病因书是癖，人与古为徒。诗赋穷诸体，波澜障别途。沈思何所似，铁网取珊瑚。
闲居杂诗二十首·其十三
作者：邓云霄
朝代：明

睡癖非全懒，黄庭落枕中。谷神元寂静，火候在虚空。天上朝群帝，淮南忆八公。玉京眇何许，遥隔片云红。
闲居杂诗二十首·其十九
作者：邓云霄
朝代：明

南国泪如雨，滇池血作波。沈冤天地老，新魂岁时多。谁念向隅泣，还闻鼓缶歌。黄金台上草，莫遣野麋过。
闲居杂诗二十首·其十二
作者：邓云霄
朝代：明

客到征诗债，人来索药钱。苦吟侵瘦骨，旅食又经年。苏晋斋偏醉，维摩病是禅。无生欲有寄，何处问诸天。
闲居杂诗二十首·其十五
作者：邓云霄
朝代：明

九日登高处，西山最上头。乡关疑在眼，云物不胜秋。鼓角侵胡塞，烽烟绕汉州。穷边多老将，念尔未封侯。
闲居杂诗二十首·其十八
作者：邓云霄
朝代：明

吴越连三楚，东南半陆沈。奔涛万壑斗，野哭四天阴。蜃气空成市，龙宫直傍岑。商霖殊太急，尧警若为心。
闲居杂诗二十首·其十六
作者：邓云霄
朝代：明

狐兔晚骎骎，秋郊草正深。呼鹰看侠少，喜猎见童心。聚饮收残网，论功索赐金。官閒无薄禄，不愧伐檀吟。
闲居杂诗二十首·其十四
作者：邓云霄
朝代：明

读罢古思边，虚堂片月悬。光浮乌鹊外，影落绣帏前。怨妇思朝暮，征人自岁年。刀头空有问，破镜几时圆。
闲居杂诗二十首·其四
作者：邓云霄
朝代：明

下帘授老易，细雨洒庭虚。往事据梧外，闲心散帙馀。花飞春渐老，懒与世弥疏。幸接东邻子，高文一起予。
闲斋对雨
作者：邓云霄
朝代：明

秋雨匝旬馀，苔痕满虚室。斜风一卷幔，雨气翻萤入。端居念往事，百感中夜集。寒蛩伏草根，似与丛兰泣。点点滴乡心，离人空伫立。
闲说
作者：邓云霄
朝代：明

沉吟不语向秋云，仰面晴空数雁群。忽尔叩门来衲子，朗然闲说至宵分。橘中未辨谁赢局，蜗角曾闻已覆军。自觉豪华如梦里，不须金偈更排棼。
闻刘门从姊新寡
作者：邓云霄
朝代：明

老年儿女大，婚嫁已难禁。岂意刘伶饮，翻为屈子沉。竹枝千点泪，关塞万重心。行橐垂垂尽，回书怅一金。
闻同年王淑明何充符因忤税监被逮作四首
作者：邓云霄
朝代：明

逼侧徒伤汝，乾坤孰爱才。忤人偏傲骨，对吏已寒灰。剑抱曲城怨，霜飞燕地哀。谁传黄雀语，为雪冶长猜。宦途随燕雀，苦海更豺狼。蜴吐阴云合，雷轰白日藏。八厨元不愧，三木任为囊。万一皇恩转，春生到夜郎。圣人临北阙，君子叹南冠。骥病思千里，途穷恨一官。忧时双鬓白，恋主寸心丹。万国皆涂炭，谁非行路难。中宵兴浩叹，明月入梁虚。有梦疑颜色，无人脱槛车。更裁穷鸟赋，好授狱中书。李杜齐名在，千秋孰尔如。
闻同年王淑明何充符因忤税监被逮作四首·其一
作者：邓云霄
朝代：明

逼侧徒伤汝，乾坤孰爱才。忤人偏傲骨，对吏已寒灰。剑抱曲城怨，霜飞燕地哀。谁传黄雀语，为雪冶长猜。
闻同年王淑明何充符因忤税监被逮作四首·其三
作者：邓云霄
朝代：明

圣人临北阙，君子叹南冠。骥病思千里，途穷恨一官。忧时双鬓白，恋主寸心丹。万国皆涂炭，谁非行路难。
闻同年王淑明何充符因忤税监被逮作四首·其二
作者：邓云霄
朝代：明

宦途随燕雀，苦海更豺狼。蜴吐阴云合，雷轰白日藏。八厨元不愧，三木任为囊。万一皇恩转，春生到夜郎。
闻同年王淑明何充符因忤税监被逮作四首·其四
作者：邓云霄
朝代：明

中宵兴浩叹，明月入梁虚。有梦疑颜色，无人脱槛车。更裁穷鸟赋，好授狱中书。李杜齐名在，千秋孰尔如。
闻姜将军讣
作者：邓云霄
朝代：明

哭君犹忆六年前，抵掌相看各自怜。归去灞陵无旧业，俄闻京兆又新阡。蛇衔冷血鸣孤剑，星落游魂绕九边。侠骨余香寄蘅杜，不须高冢象祁连。
闻尹禺阳下第愁病赋此代柬招过剧谈
作者：邓云霄
朝代：明

易下刘蕡泪，秋思怯早凉。萧条怜病骨，烦恼问医王。雨过石坛净，风轻砌药香。高斋堪对语，烂醉是仙方。
闻李烟客失意穷愁赋以唁之
作者：邓云霄
朝代：明

遥思同调更怜才，梦断羊城晓角哀。愁垒岂能因酒破，诗魔何意送穷来。剑悬古壁双龙冷，萝翳幽窗万卷开。我欲排云呼闺阖，长庚久矣谪尘埃。
闻砧
作者：邓云霄
朝代：明

千门明月里，清响落云端。谁道繁砧杵，皆经制绮纨。无衣秋赋急，邻烛夜光残。寄语琼楼妇，重帘未觉寒。
闻笛二首
作者：邓云霄
朝代：明

横吹高楼发，月明清露间。风前怨梅柳，曲里度关山。陇水声同咽，沙场客未还。西邻有思妇，坐叹损朱颜。胡床聊一弄，秋思已千重。萧瑟吟寒叶，微茫韵远钟。叫云天似水，裂石夜惊龙。莫奏单于曲，旄头照夕烽。
闻笛二首·其一
作者：邓云霄
朝代：明

横吹高楼发，月明清露间。风前怨梅柳，曲里度关山。陇水声同咽，沙场客未还。西邻有思妇，坐叹损朱颜。
闻笛二首·其二
作者：邓云霄
朝代：明

胡床聊一弄，秋思已千重。萧瑟吟寒叶，微茫韵远钟。叫云天似水，裂石夜惊龙。莫奏单于曲，旄头照夕烽。
闻虏大入辽阳
作者：邓云霄
朝代：明

不见雷霆怒，悲风白日阴。谁传寒外箭，空费帑中金。鬼哭川流血，春归燕在林。江南佳丽地，莫忆翠华临。
闻陈九吾楚中讣
作者：邓云霄
朝代：明

几年淹薄宦，怜汝在长沙。赋鵩日斜里，哀湘天一涯。掀髯看意气，梦笔想才华。纵化辽东鹤，归来岁月赊。未起双凫舄，先惊白玉棺。岂虞终客死，翻恨有微官。素旐秋猿泣，舟枫楚水寒。诸姬帏帐冷，班竹泪同残。忆昔论文夜，西垣片月高。形骸非俗态，天地只吾曹。魂返关山远，船回雁鹜号。广陵孤调绝，玉轸向谁操。
闻陈九吾楚中讣·其一
作者：邓云霄
朝代：明

几年淹薄宦，怜汝在长沙。赋鵩日斜里，哀湘天一涯。掀髯看意气，梦笔想才华。纵化辽东鹤，归来岁月赊。
闻陈九吾楚中讣·其三
作者：邓云霄
朝代：明

忆昔论文夜，西垣片月高。形骸非俗态，天地只吾曹。魂返关山远，船回雁鹜号。广陵孤调绝，玉轸向谁操。
闻陈九吾楚中讣·其二
作者：邓云霄
朝代：明

未起双凫舄，先惊白玉棺。岂虞终客死，翻恨有微官。素旐秋猿泣，舟枫楚水寒。诸姬帏帐冷，班竹泪同残。
闻黄河又决
作者：邓云霄
朝代：明

驱驰河上泣迷津，亲见冠裳尽负薪。本谓宣房无穴蚁，岂知河伯又劳人。铜龙未解蟠堤堰，璧马谁云奠鬼神。物力东南虚百万，况惊西北报胡尘。
阊门春望
作者：邓云霄
朝代：明

王孙愁见草萋萋，客里逢春意转迷。几处艺兰依浅浦，谁家拾翠上平堤。荒台旧苑孤烟外，流水闲云野日西。欲写春来无限恨，东风时倩一鹃啼。